Mizincev: Skoro 130 zahteva za evakuaciju\nTanjug 11. maja 2022. 23:13\nMOSKVA – Skoro 130 zahteva za evakuaciju u Rusiju, samoproglašene Donjecku Narodnu Republiku (DNR) ili Lugansku Narodnu Republiku (LNR) ili u ukrajinske oblasti pod kontrolom Oružanih snaga Rusije, podneto je tokom prethodnog dana, izjavio je danas načelnik ruskog Centra za upravljanje nacionalnom odbranom Mihail Mizincev.\nZahtevi su upućeni preko telefonske linije ruskog Zajedničkog koordinacionog štaba za humanitarni odgovor, kao i vladinih agencija i javnih organizacija, izjavio je načelnik Mizincev, prenosi TAS S.\nDo danas su u bazi podataka pohranjene 2.755.353 prijave iz 2.135 naseljenih mesta Ukrajine, naveo je Mizincev.\nGeneral-pukovnik je dodao da ukrajinski militanti planiraju da sruše most na izlazu iz grada Dnjepar u trenutku kada ruska vojska i vojska DNR uđu u to područje kako bi ih optužili da uništavaju infrastrukturne objekte, navodi Sputnjik.\n„Ustanovljeno je da je most miniran i u slučaju da ruske jedinice i jedinice DNR uđu on će biti srušen. Nakon toga, prema već razrađenom scenariju, ukrajinska strana planira da cinično optuži Oružane snage Rusije za, navodno, neselektivne napade na vitalne objekte civilne infrastrukture“, izjavio je Mizincev, prenosi Sputnjik.\nMizincev je pored toga, naveo da je Služba bezbednosti Ukrajine, zajedno sa „nacionalistima“, danas digla u vazduh cisternu sa đubrivom u naselju Dolgenjko u Harkovskoj oblasti kako bi za ovaj čin optužila Oružane snage Rusije za primenu hemijskog oružja.\nOn je pojasnio da je u pitanju hemijsko jedinjenje amonijum-nitrat koje je stvorilo oblak narandžastog dima i da nema povređenih među vojnicima i civilima, prenosi Sputnjik.


Nije više Borislav nego Borko\nPromenio kršteno ime zbog izbora\nLider Levice Srbije Borislav Stefanović promenio je ime u Borko, nakon što mu nije bilo omogućeno da izborna lista koju predvodi bude nazvana "Borko Stefanović".\n"Na sve načine su probali da mu obore listu, pa između ostalog nisu dozvolili da se zove Borko Stefanović, iako su ranije na izbore izlazili Velja Ilić i mnogi drugi", rekao je za "Nedeljnik" izvor blizak Stefanoviću.\nKako navodi taj list, Levica Srbije skupila je potpise za listu "Borko Stefanović", da bi se kasnije ispostavilo da ona mora da bude nazvana po punom imenu i prezimenu nosioca liste.\n"Zato je Stefanović otisao u opštinu i svoje ime promenio u nadimak po kojem je poznat široj javnosti", rekao je taj izvor.\nNekadašnji visoki funkcioner Demokratske stranke na izbore izlazi samostalno ispred stranke Levica Srbije.\n« "Večernji": Zagreb zaustavio pregovore Srbije i EU Šokantna tvrdnja Ugljanina: I rat je blizu! »


Povećanje budžeta za kulturu i novi zakoni – 24sata online\nu Kultura, POLITIKA I DRUŠTVO, SRBIJA\nU ovih prvih sto dana, bez obzira na to što smo imali kratko vreme da predložimo budžet za kulturu za 2021. godinu, uspeli da povećamo njegov iznos sa onih 0,78 odsto, koje su svi kritikovali, na ovogodišnjih 0, 97 odsto, u odnosu na ukupan budžet, a zajedno sa informisanjem to iznosi 1, 10 odsto, istakla je između ostalog, na jučerašnjoj onlajn konferenciji za novinare Maja Gojković, ministarka kulture i informisanja i potpredsednica vlade, u uvodnom izlaganju povodom sto dana rada Ministarstva kulture i informisanja u novoj vladi RS. U prisustvu Danijele Vanušić, pomoćnice ministra za kulturno nasleđe i digitalizaciju, i Radovana Jokića, pomoćnika ministra za savremeno stvaralaštvo, ministarka Gojković je potom dodala:\n– Kad je reč o zakonima, neverovatno je, ali desetinama godina nismo regulisali određene oblasti, a ako hoćemo da idemo ka modernizaciji i velikim projektima i uskladimo korak sa Evropom i svetom, onda moramo da imamo zakone da bismo nešto unapredili. Završili smo javnu raspravu o Zakonu o muzejskoj delatnosti, nikada ga nismo imali, već je od 1994. godine važio zakon, koji se odnosio na kulturna dobra, ali ne i na muzejsku delatnost. I ubeđena sam da ćemo u martu izaći sa predlogom zakona o muzejskoj delatnosti pred skupštinu. Uradili smo i Nacrt zakona o inspekciji u kulturi, to je nešto što ćemo prvi put imati u ovoj oblasti, a potrebno je u situaciji kada vidite da se mali broj kulturnih ustanova i ljudi koji se bave kulturom obaziru na odluke Ministarstva kulture i vlade i da zato štošta ne funkcioniše. Krenuli smo i u javnu raspravu o izmeni dopuna Zakona o kulturi. Volela bih da posle deset okruglih stolova i tribina koje ćemo održati širom Srbije dobijemo širu sliku da li treba ići na izmene i dopune ili Zakon o kulturi ne može da zaživi ovakav kakav jeste i možda ćemo morati da krenemo i u pisanje novog predloga.\nO drugim prioritetima, u 20 tačaka, u okviru strategije u kulturi koju je donelo Ministarstvo kulture Maja Gojković navodi sledeće:\n– Radimo na tome da dođe do suštinske decentralizacije u kulturi, nisu samo Beograd i Novi Sad gradovi u kojima se živi za kulturu i priča o njoj, pre svega kroz naš konkurs „Gradovi u fokusu” za koji smo opredelili tri puta više sredstava nego prošle godine, oko 350 miliona dinara. Pokušaćemo da infrastrukturno uradimo da svaki grad ili opština u našoj državi dobije prostore u kojima će moći da zadovolji kulturne potrebe svojih građana. Uveli smo novi konkurs na kom će učestvovati svi gradovi osim Beograda i Novog Sada. Krajem godine bismo dobili izabrani grad, a iduće godine bismo uložili u to mesto znatna sredstva za izgradnju objekata kulture.\nU svom izlaganju ministarka je pažnju posvetila filmu:\n– Podigli smo iznose namenjene razvoju filma u Srbiji, tu se pokazala ona mera koja je doneta 2014. u Vladi RS, a reč je o čuvenim podsticajima za razvoj filma u Srbiji koji je bio prvo predviđen za strane investitore, a sada su izjednačeni i domaći. Srbija je postala država u kojoj se neprestano snimaju filmovi i serije i ne možemo da nađemo slobodne ekipe za nove projekte. Treba da razmišljamo o tome da film ponovo postane brend Srbije i ove godine je izdvojeno milijardu i sto miliona dinara za snimanje filmova i serija i za to će biti nadležan Filmski centar Srbije. A Ministarstvo kulture i informisanja od ove godine prvi put dobija 700 miliona dinara za podsticaje za snimanje filmova i serija u RS, a to znači povraćaj sredstava koje ste uložili za snimanje u našoj državi. Narednih nekoliko godina treba razmišljati kako da finansijski podstaknemo firme i fizička lica da što više ulažu u različite oblike kulture. Mislim da smo jedna do retkih zemalja u Evropi koja nema regulisane propise podsticaja za ljude da učestvuju u ulaganja u kulturu. Pristupili smo rešavanju problema statusa samostalnih umetnika, biće velika stvar ako uspemo uskoro da izađemo sa rešenjem statusa samostalnih umetnika, da obavežemo lokalne samouprave da im redovno uplaćuju doprinose.\nKako saznajemo potpisani su sporazumi da se započnu veliki infrastrukturni projekti u oblasti kulture – to su svakako dobijanje prvi put Muzeja istorije Srbije, koji će se odnositi na srednjovekovnu Srbiju, u zgradi bivše Železničke stanice iza Savskog trga, ali i premeštanje Muzeja Nikole Tesle u novu zgradu Termoelektrane „Snaga i svetlost” na Dorćolu.\nKolarčevoj zadužbini sigurna pomoć\nNa pitanje novinara „Politike” o statusu Kolarca, Maja Gojković je odgovorila:\n– Važno je da smo pomogli Kolarcu u decembru kada je zaista pretila katastrofa za ovu važnu instituciju, koja pokušava da radi u Srbiji u teškim vremenima za zadužbine i za slične oblike zaostavštine koje su nekada naši slavni preci sa drugom idejom imali. Eto pandemija je pokazala da bi država trebalo da interveniše u slučajevima kada su u pitanju ustanove od izuzetnog nacionalnog značaja kao Kolarac. Nekoliko sastanaka smo imali, intervenisali smo sa 30 miliona dinara kako bi i njima i nama dali prostora da ozbiljnije pristupimo pitanju sufinansiranja. Mi ne smemo kompletno da ih finansiramo jer će oni izgubiti status zadužbine i time bismo dezavuisali bilo koju nameru u budućnosti da neko napravi zadužbinu iza sebe. Zajednički tražimo model… Nekoliko modela je tu razmatrano, najviše se pričalo da Kolarac postane ustanova od posebnog kulturnog nacionalnog značaja, ali je bivši ministar izbrisao tu kategoriju u Zakonu o kulturi, a s druge strane to bi otvorilo novi problem finansiranja, odnosno statusa. Sa Kolarcem tražimo najbolji model i pretpostavljam da ćemo za nekoliko nedelja zajednički izaći pred javnost sa tim modelom i tako trajno pomoći Kolarcu. Otvara se, međutim, veliko pitanje jer su i druge zadužbine počele da se obraćaju sa pitanjem kako uopšte zadužbinarstvo da nastavi sa radom, a one nisu tako primećene kao Kolarac u javnosti. Kolarcu ćemo sasvim izvesno pomoći na pravi i trajni način.\nTagovi: kulturaMaja GojkovićMinistarstvo kulturepovećanje budžeta\n“ŽIVIM SA MUŽEM I ŠVALEROM” Jelena Gavrilović šokirala izjavom\nJovana Joksimović: Ne pamtim kad sam sebi poslednji put nešto kupila


Portal Sarajevo-RS.com - Festival zanatskog piva 5. avgusta u Istočnom Sarajevu\nFestival zanatskog piva 5. avgusta u Istočnom Sarajevu\nutorak, 27 jun 2017 13:16\nTreći festival zanatskog piva "Kištra" održaće se u Istočnom Sarajevu 5. avgusta 2017. godine na kojem će se naći brojni izlagači iz Republike Srpske, Federacije BiH, Srbije i Hrvatske.\nPredsjednik Udruženja građana za promociju zanatskog pivarstva "Kištra" iz našeg grada Vedran Kurteš rekao je za Sarajevo-RS da se festival sastoji iz dva dijela, prvi dio je sajamskog karaktera, gdje će se izlagači predstaviti sa svojim pivima, dok će ljubitelji imati priliku da isprobaju veliki broj različitih vrsta piva kao i pivskih stilova.\n"Posjetioci će od izlagača moći da dobiju informacije o svemu što ih bude interesovalo iz svijeta zanatkog pivarstva uopšte. Tokom večernjeg dijela festivala sve prisutne će zabavljati dva pop rok benda iz BiH i Srbije", rekao je Kurteš za naš portal.\nOn ističe da su pripreme za organizaciju, trećeg po redu, festivala zanatskog piva u našem gradu još uvijek u toku, te da nemaju informacije o tačnim cijenama piva.\n"Imajući u vidu prethodne festivale, vjerujemo da će se cijene kretati između dvije i četiri konvertibilne marke za 0,3l piva. Vjerujemo da će i ovaj put, kao i prethodna dva, svi ljubitelji zanatskog piva biti zadovoljni organizacijom i kvalitetom piva", ističe Kurteš.\nPrema njegovim riječima, radu i organizaciji festivala i ovog puta stiže pomoć opštine Istočno Novo Sarajevo, koja je u organizacijskom smislu pomogla i prethodni festival.\n"Smatramo da ovaj događaj ima potencijal da postane tradicija i da obogati kulturno-zabavnu ponudu u našem gradu", dodaje Kurteš.\nRazvoj zanatskog pivarstva u BiH još uvijek je u ekspanziji, a već se izdvaja nekoliko pivara koje imaju veće kapacitete za proizvodnju ove vrste piva.\nKurteš za Sarajevo-RS kaže da ovog puta na festivalu očekuju 15 izlagača iz Republike Srpske, FBiH, Srbije i Hrvatske, gdje će posjetioci imati priliku da probaju piva od "craft" pivara koje su lideri u regionu, ali i onih koji u svojim mini pivarama prave zaista visoko kvalitetna piva.\nO prethodnim organizacijama Festivala zanatskog piva u Istočnom Sarajevu Kurteš ističe da su oni bili organizovani bez velikih ambicija, a jedina ideja bila je da se domaća publika upozna sa onim čime se bave.\n"Izuzetno velika posjećenost i na prvom i na drugom festivalu, pozitivne reakcije, odlična atmosfera su bile iznad svih naših očekivanja. Prema tome, shvatili smo da je vrijeme da čitavu priču na neki način formalizujemo", ističe Kurteš i dodaje da je tako, početkom ove godine, nastalo Udruženje građana za promociju zanatskog pivarstva "Kištra".\n"CIlj nam je da popularizujemo zantasko pivarstvo, i da na neki način animiramo ljude da krenu u proizvodnju ove vrste piva. Osim što nam je u planu organizovanje festivala, planiramo da se posvetimo i organizaciji seminara, radionica i sličnih dešavanja koje će imati za cilj razvoj svijesti I potrebe za domaćim pivom", navodi Kurteš za Sarajevo-RS.\nZa one koji nisu upoznati sa tim šta je to zanatsko pivo ili "craft" kako ga još nazivaju, radi se o pivu koje čine četiri osnovna sastojka: voda, ječam, hmelj i kvasac.\nKurteš kaže da oni, iz svijeta zanatskog pivarstva, često vole da kažu da: "Ko jednom proba domaće pivo, više nikad ne želi da pije ništa drugo".\nPrema njegovim riječima, zanatsko pivo je aromatičnije i obogaćeno raznim vrstama hmelja, pa se mnogi zaljube već na “prvi gutljaj”.\n"Zanatsko pivarstvo predstavlja svojevrsnu subkulturu, i okuplja ljude koji imaju slična razmišljanja i poglede na svijet. Svi ljubitelji zanatskog piva će se složiti oko toga da suština ispijanja piva nije kvantitet već kvalitet. Jednostavno craft pivo se pije da bi se uživalo, a ne da bi se opijalo", navodi on.\nZbog toga kaže da su proizvođači zanatskog piva zapravo istinski zaljubljenici u pivo koji posvećeno biraju kvalitetne sirovine za pravljenje piva (bez hemijskih dodataka), pedantno vode računa o izuzetno visokim higijenskim uslovima u kojima se pivo proizvodi, poštuju procedure pravljenja piva, i sa velikom ljubavlju posvećuju pažnju najsitnijim detaljima, kao što su kreativne i originalne ambalaže i način posluživanja.\nFestival zanatsko piva održaće se na sportskim terenima Elektrotehničkog fakulteta u Istočnom Sarajevu, 5. avgusta, sa početkom od 17:00 časova.\nPoslednji put izmenjenoutorak, 27 jun 2017 13:45\nViše iz ove kategorije « Stefan Janković predsjednik beba na Palama SPC proslavlja Vidovdan »


Nismo krenuli na more jer od smeća u centru Bujanovca nismo mogli da isteramo kola iz dvorišta | Bujanovačke\nPočetna DRUŠTVO Nismo krenuli na more jer od smeća u centru Bujanovca nismo mogli da isteramo kola iz dvorišta\nNismo krenuli na more jer od smeća u centru Bujanovca nismo mogli da isteramo kola iz dvorišta\nBujanovac, 20. juli 2021. – Porodica iz samog centra Bujanovca nije danas (utorak 20.juli) otputovala na odmor jer iz dvorišta nisu uspeli da isteraju auto od smeća koje vidite na slikama.\nU pitanju je dobro poznata lokacija iza Nesine ćevabdžinice, koja najčešće izgleda kao deponija iako se nalazi u najstrožem nentru Bujanovca, na gradskom trgu i neposrednoj blizini tri objekta u kojima se prodaje hrana. Dvorište o kome pričamo je desno na naslovnoj slici.\n-Trebalo je da krenemo još jutros, ali od smeća ne možemo da isteramo auto iz dvorišta. Automobil fizički ne može da izađe, a postoji opasnost da posečemo gume jer je među ovim smećem mnogo stakla i metala, svedoči čitateljka koja živi odmah pored gomile smeća.\nDodaje da ne mogu ni prozore da otvore na kući zbog užasnog smrada koji se širi sa smetlišta.\nO slučaju ove deponije u samom centru grada, kao i o brojnim slučajevima prepunih kontejnera Bujanovačke su mnogo puta pisale, a nadležni obećavali rešavanje problema.\nIz Komunalca su nedavno najavili da će kontejnere u gradu prazniti po dva puta dnevno, ali očito da to nije slučaj.\nNašim sugrađanima savetujemo da se kolima nekako probiju kroz smeće kako ne bi kasnili na odmor, ili da se možda dohvate lopate ili čekaju Komunalac.\nPrevious PostMitrović o netransparentnosti rada opštine: Arifija i Kamberija ne zanimaju građani i javni interes Next PostKurtijeva Deklaracija o miru: Strogo poštovanje međusobnih granica


Nenaplaćeno 109 miliona maraka u BiH – Magazin Plus\nHome/Nenaplaćeno 109 miliona maraka u BiH\nUprava za indirektno oporezivanje (UIO) BiH pokrenula je prošle godine prinudnu naplatu duga u iznosu od 174,4 miliona maraka po osnovu indirektnih poreza, taksi i ostalih prihoda, od čega je za uplatu ostalo više od 109 miliona KM.\nPodaci su ovo iz izvještaja o radu UIO za 2012. godinu koji je u posjedu “Glasa Srpske”, a koji će Upravni odbor UIO razmatrati na sutrašnjoj sjednici u Banjaluci.\nKako se navodi u izvještaju, u postupku prinudne naplate indirektnih poreza, ostalih prihoda i taksi koji je UIO sprovodila u 2012. godini, ukupan dug po osnovu PDV-a na kraju prošle godine iznosio je 293.128.636 KM.\n– U toku prošle godine postupak prinudne naplate pokrenut je za dug od 174.486.316 maraka, od čega je ukupno naplaćeno 64.594.941 KM, a za uplatu je ostalo 109.891.375 KM – navodi se u izvještaju.\nKako “Glas Srpske” saznaje, u postupku prinudne naplate u prošloj godini najviše je platilo preduzeće “STOCK BH” iz Sarajeva i to 1,6 miliona KM u decembru 2012. godine.\nSlijedi preduzeće “Bosnia hoteli”, takođe iz Sarajeva, od kojeg je naplaćeno oko 667.000 KM, a od preduzeća ”BRANCK CAFFE” 332.000 KM.\nOd GP “Put” iz Sarajeva naplaćeno je 481.000 KM, od “Petrola” iz Banjaluke 117.000 maraka, od “Čistoće” iz Banjaluke 194.550 KM, od preduzeća “Rad putevi” iz Bihaća naplaćeno je 128.000, a od preduzeća “Autocentar Boras” 167.000 KM. Od fizičkog lica Dragana Kojića naplaćeno je 158.000 maraka.\nUIO je nadležna i za naplatu dugovanja fizičkih i pravnih lica iz carinskog postupka koja su 31. decembra 2012. godine iznosila 21.427.226 KM.\nOd ovog iznosa, za 167.555 maraka odobreno je odgođeno plaćanje ili plaćanje duga u ratama, a u toku prošle godine pokrenut je postupak prinudne naplate za dug iz carinskog postupka u iznosu od 3.026.602 marke, od čega je naplaćeno 1.085.461 KM.\n– Dug po osnovu terminala na kraju 2012. godine iznosio je 2.693.825,72 KM. U toku godine pokrenut je postupak prinudne naplate za dug po osnovu terminala od 1.285.486,08 maraka, od čega je naplaćeno 333.045,13 KM – navedeno je u izvještaju UIO.\nPrema podacima UIO, koje je objavio “Glas Srpske”, među najvećim dužnicima po osnovu prijavljenog, a neplaćenog PDV-a su “Sarajevska pivara”, “MB Kekerović” i s njim povezane firme, te robne rezerve RS i FBiH.\nDug “Sarajevske pivare” iznosi četiri miliona KM, dug “MB Kekerović” takođe je četiri miliona, a sa njim povezanih firmi “Elipse” iz Posušja i “Euro-sola” iz Knežice 2,5 miliona, odnosno 1,8 miliona KM.\nU UIO su na kraju prošle godine radile 2.423 osobe, a prema mišljenju nadležnih, ovaj broj izvršilaca je nedovoljan ako se uzme u obzir obim i opis posla. Zbog toga se, navedeno je u izvještaju, radilo na donošenju pravilnika o unutrašnjoj organizaciji, ali on još nije dobio odobrenje Upravnog odbora.\n– Zbog teže povrede službene dužnosti pokrenuto je 108 disciplinskih postupaka protiv zaposlenih koji su u izvršavanju poslova postupali suprotno važećim zakonskim odredbama i Kodeksu ponašanja zaposlenih – navodi se u izvješaju o radu UIO za 2012. godinu.\nUIO je lani na raspolaganju imala 99,2 miliona KM i to za bruto plate 57,5 miliona, naknade troškova zaposlenih 8,9 miliona, materijalne troškove 12,5 miliona i za kapitalne izdatke 20,1 milion maraka.\nPravilnost i zakonitost rada organizacionih jedinica je, ističe se, stalno kontrolisalo Odjeljenje za internu reviziju.\n– Sprovedene su 34 kontrole u okviru planiranih kontrolnih aktivnosti i devet kontrola je u toku. Po nalogu direktora je sprovedeno 50 kontrola i sedam kontrola po predstavkama građana – navedeno je u izvještaju.\n“Mala medresa 2013″ u Medresi “Osman ef. Redžović”


RS: Indijac Agarval ponovo preuzeo Krajina osiguranje\nRadnici Krajina osiguranja u petak su sabirali ono što im je ostalo od firme, nakon što je prošla kroz ruke prinudne uprave i indijskog vlasnika.\nAgencija za osiguranje okončala je privremenu upravu što praktično znači da Krajinu ponovo preuzima odbjegli Indijac Navin Agarval.\nStari upravni odbor, u kojem on kontroliše većinu, dobio je ovlaštenje da predloži novog direktora. Nakon što je zbog niza nezakonitih radnji pobjegao iz zemlje, Agarval se u petak na sastanku akcionara nije pojavio, ali je poslao svoje saradnike da preuzmu upravu.\nNa razočarenje radnika, glavu riječ od sada vodi njihova bivša sindikalna liderka, koja za kamere nije bila raspoložena.\n"Gospođa Spomenka Hričak je dobila ovlaštenja od Agarvala za primopredaju od upravnika. Ona bi trebalo tu da bude neko ko će da odlučuje. Mi radnici smo svjesni s kim imamo posla. Žena je prije toga bila predsjednik sindikalne organizacije i mimo radnika je potpisala saglasnost o sistematizaciji radnih mjesta", rekao je predstavnik radnika "Krajina osiguranja" Slobodan Bobar.\nRješenje Agencije za osiguranje pokvarilo je planove države da preuzme upravljanje Krajinom. IRB i ostali mali akcionari namjeravali su da imenuju novi Upravni odbor, jer im je to omogućila Komisija za hartije od vrijednosti, koja je Agarvalu zabranila pravo glasa u Skupštini akcionara. Ipak, shvatili su da niko osim suda nema ovlaštenja da sazove skupštinu pa su u petak sa odlazećim prinudnim upravnikom održali samo sastanak i upravu predali Navinu Agarvalu.\n"Rješenje je takvo kakvo jeste. Nismo zadovoljni. IRB i dalje preduzeima sve radnje s ciljem zaštite kapitala akcijskog fonda koji je najveći akcionar u ovom društvu. Nastavićemo i dalje boriti se za interese fonda", rekao je predstavnik državnog kapitala u Krajina osiguranju.\nDirektor Agencije za osiguranje Slaven Dujković uvjerava da Agarval neće moći da nastavi dalje raskopavanje Krajine. Uvode pojačan nadzor i zadržavaju pravo da stave veto na izbor novog direktora.\nRadnici kažu da im je agencija dala instrukcije da dolaze na posao, zaključavaju spise i čuvaju firmu. Imovina se kažu već raskopava.\n"Od ponedeljka mi ćemo ovde opet da se vratimo onoj našoj borbi od prije 6-7 mjeseci kada smo ovdje u hodniku sprečavali da ne padne ova firma", rekao je Bobar.\nZbog niza nezakonitih radnji u kojima su vlasnici iz Indije pokušali izvući novac iz Krajine, osiguranje je bilo pod vanrednom upravom šest mjeseci. Nakon što je Viši privredni sud u Banjaluci ukinuo kontroverznu presudu suda u Trebinju kojom je Krajina morala Agarvalu da isplati uloženi novac, prestali su razlozi za postojanje prinudne uprave.\nSEEbiz / ATV


Biljne bolesti i štetočine unište godišnje do 40 odsto useva u svetu - Glas Podrinja\nOrganizacija za hranu i poljoprivredu Ujedinjenih nacija (FAO) procenila je da biljne bolesti i štetočine unište godišnje do 40 odsto useva širom sveta u vrednosti 220 milijardi dolara, rekla je izvršna direktorka Udruženja za zaštitu bilja u Srbiji (Serbian Crop Protection Association, SECPA) Katarina Krinulović.\nU panel-diskusiji u okviru globalne kampanje u svetu "Zaštitimo bilje, zaštitimo život" kojom se obeležava Međunarodna godina zdravlja bilja, rekla je da biljke čine 80 odsto hrane ljudsi i proizvode 98 odsto kiseonika koji se udiše.\n"Zdravlje bilja je sve više ugroženo, biljne bolesti i štetočine se pojavljuju sve ranije u sezoni i na mestima gde ranije nisu postojali, a tome su doprinele klimatske promene, ali i ljudske aktivnosti kao međunarodna trgovina i transport koje su omogućile i nehotično prenošenje bolesti i štetočina u nova staništa", rekla je Krinulović.\nSECPA je, prema rečima Krinulović, inicirala sprovođenje kampanje o potrebi zaštite zdravlja bilja u Srbiji "kako bi se podigla svest domaće javnosti o značaju zaštite bilja jer se samo zajedničkim delovanjem može obezbediti održivi razvoj".\nIstakla je da Udruženje SECPA ima podršku Ministarstva poljoprivrede, šumarstva i vodoprivrede Srbije jer se "samo zajedničkim delovanjem mogu postići rezultati, razmeniti iskustva na međunarodnom nivou i preneti dobra praksa iz EU u Srbiju".\n"Srbija je potpisala Međunarodnu konvenciju o zaštiti bilja, a nadležnost za tu oblast u ministarstvu ima Uprava za zaštitu bilja", rekao je Stanojević.\nIstakao je da bakterija ksilela fastidioza (džylella fastidiosa) koja je registrovana u Severnoj i Južnoj Americi 2013. godine stigla u Evropu (Italiju, Španiju i Francusku) izuzetno štetna i da izaziva sušenje kod stotina različitih biljaka.


Obespravljene radnice iz Banovića sutra idu na proteste ispred zgrade Vlade FBiH - Klix.ba\nNe mogu u penziju Obespravljene radnice iz Banovića sutra idu na proteste ispred zgrade Vlade FBiH\nNe mogu u penziju\n25.6.2019. u 11:15\nVlada FBiH protesti Borac Banovići\nRadnice Borca iz Banovića tokom protesta u Tuzli (Foto: D.Z./Klix.ba)\nGrupa od 23 člana Sindikata solidarnosti Tuzlanskog kantona sutra će se iz Tuzle zaputiti prema zgradi Vlade Federacije BiH u Sarajevu gdje će putem protesta tražiti ostvarivanje prava za 13 bivših radnica Tvornice konfekcije Borac iz Banovića.\nTrinaest bivših radnica banovićkog Borca godinama ne mogu ostvariti zakonom zagarantovano pravo za odlazak u penziju, jer im svi doprinosi nisu uplaćeni.\n"Radnice su ispunile uslove za odlazak u penziju, ali zbog neuplaćenih doprinosa one to ne mogu ostvariti. Mi smo ranije zahtjeve za sastanak poslali premijeru FBiH Fadilu Novaliću i ministru energije, rudarstva i industrije Nerminu Džindiću, ali odgovor nismo dobili. Zbog toga sada idemo na protest ispred zgrade Federalne vlade", rekao je za Klix.ba predsjednik Sindikata solidarnosti TK Sakib Kopić.\nKopić nam je rekao da se ispred zgrade Vlade FBiH neće dugo zadržavati, ali će do ispunjenja zahtjeva ostati pet radnica.\n"Uradit ćemo slično kao i 2017. godine kada smo uspjeli penzionisati 23 radnika", dodao je Kopić te naglasio da radnici sutra očekuju podršku bivših boraca.\nProtest radnica u Tuzli nije urodio plodom (Foto: D.Z./Klix.ba)\nU grupi od 13 radnica nalazi se i pet bivših zaposlenica banovićkog Borca za koje je ranije Vlada FBiH izmirila dug prema Fondu penzijskog i invalidskog osiguranja, a za ostala dugovanja prema kantonalnim institucijama trebala se pobrinuti Vlada TK.\nIznos dugovanja je okvirno 20.000 KM međutim Kantonalna vlada do danas se nije prihvatila obaveze, uz obrazloženje da je Borac preduzeće od federalnog značaja o čijim radnicima se treba brinuti Vlada FBiH, kao i da postoje mnoge firme čijim radnicima nije izmiren radni staž te da se ova procedura odvija u skladu s prioritetima koje nameće zakon.\n"Prostaci i primitivci nam vode ovu državu, ali njima su bitnija auta od 70.000 maraka i uredi, od rješavanja egzistencijalnih pitanja građana", naglasio je predsjednik Sindikata solidarnosti TK.\nKopić je istakao da je protestno okupljanje najavljeno Ministarstvu unutrašnjih poslova Kantona Sarajevo, a bespravljeni radnici ispred zgrade Vlade FBiH stižu sutra oko 12:30 sati.\nPolicija u Portoriku suzavcem rastjeruje demonstrante koji pozivaju na ostavku guvernera\n23.07.2019. u 07:33\nprije 15h 2m 162\nprije 17h 16m 207\nprije 14h 6m 27\nUkoliko postoji većina 765\nprije 18h 2m 109


Oprez pri trgovanju valutnim derivatima\nKomisija za hartije od vrednosti (HOV) je upozorila građane da budu obazrivi kada ih predstavnici pojedinih kompanija zovu telefonom i nude mogućnost da trguju valutnim derivatima ili kupuju akcije u inostranstvu.\nKomisija tvrdi da te firme nemaju dozvolu za takve aktivnosti, dok predstavnici kompanija navode da je njihovo poslovanje po zakonu i da nije reč o bilo kakvoj "prevari".\nBerzanski stručnjaci ukazuju da do ovakvih slučajeva dolazi upravo zbog toga što je naše berzansko tržište nerazvijeno, ali i da ih poslovanje ovih kompanija u velikoj meri ne ugrožava jer je njihov rad već dovoljno urušen time što nema kvalitetnih hartija od vrednosti na domaćem tržištu.\nOni naglašavaju i da je finansijsko tržište valutnim derivatima, jedno od najvećih svetskih tržišta, na kome može dobro da se zaradi, da su tu svakodnevno veliki prometi, ali da je sa druge strane baš zbog tako velikih oscilacija to i veliki rizik pa je potrebna dodatna obazrivost građana i neko predznanje o takvoj vrsti trgovanja.\nZbog pojave ovakvih kompanija na našem tržištu reagovala je i Narodna banka Srbije izdavanjem saopštenja da je trgovina valuta dozvoljena u okviru bankarskog sistema i sistema menjačnica a da nije moguća preko tih trgovačkih platformi.\nCentralna banka je navela da je neophodno da organizator tržišta u inostranstvu, berza ili investiciono društvo, poseduje dozvolu za rad koju je izdao nadležni organ u skladu s propisima države u kojoj posluje.


ATP PANČEVO: Ukoliko grad ne može da reši probleme u poslovanju ATP-a i privatno javno partnerstvo je rešenje | Pančevo - 013 info\nATP PANČEVO: Ukoliko grad ne može da reši probleme u poslovanju ATP-a i privatno javno partnerstvo je rešenje\nPančevo, Uto, 15/05/2018 - 21:25\nGradski prevoznik JKP Autotransport Pančevo ove nedelje će obeležiti 70 godina postojanja. Sa 7 decenija rada ATP je jedna od najstarijih firmi u Pančevu. Nedavno inicijativu za privatno javnom partnerstvu za ATP gradu Pančevu podnela je firma Ariva Litas. Za razliku od prethodne inicijative koju je pre dve godine podneo Bedem prevoz inicijativa Arive stigla je i u ATP.\nDirektor Nebojša Gajić kaže da je sa inicijativom upoznat Nadzorni odbor ATP a sednicima ovog tela prisustvuju i predstavnici oba sindikata – Samostalnog i Nezavisnosti.\n- Uz saglasnost Nadzornog odbora ja sam u pismu gradonačelniku izrazio uslovno pozitivan stav za prihvatanje ove inicijative za privatno javno partnerstvo i otpočinjanje pregovora, ukoliko osnivač grad Pančevo nema drugih načina da reši problem funkcionisanja ATP-a pre svega u domenu finansija i tekuće likvidnosti, izjavio je Nebojša Gajić.\nInicijativa Arive podneta je prema proceduri i na način koji propisuju propisi o privatno javnom partnerstvu. Obaveza osnivača ATP-a, grada Pančeva, je da se u roku od 90 dana izjasni o inicijativi. A ako je prihvati izborom konsultanta počinje procedura koja može da potraje i godinu dana.\nAriva trenutno nije poslovni partner ATP-a a Gajić objašnjava da je deo Dojčebana koji je pod kontrolom države Nemačke. Pored regionalnog prevoznika Litasa iz Požarevca Ariva učestvuje i u gradskom prevozu Beograda, Kragujevca i NIša a ima i turističku organizaciju – dodaje Gajić.\n- Na ovaj način još jednom je prepoznat potencijal ATP-a jer je privatni partner pokazao ovu vrstu interesa i inicijative, kaže Gajić.\nATP pored gradskog prevoza na teritoriji grada Pančeva obavlja i međumesni prevoz, a najznačajnija je linija ka Beogradu. Procena ove firme je da za godinu dana imam umanjen prihod od 100 miliona dinara zbog nelegalnog prevoza. Ocenjuju da im poslovanje najviše otežavaju nelegalni prevoznici ka Južnoj industrijskoj zoni. Osnivač ATP-a je skupština grada Pančeva a ove godine u finansijskom planu nema sredstava ni za nove ni za polovne autobuse.


Očekuje se odobrenje nemačke vakcine Kjurvak\nNemačka kompanija Kjurvak (CureVac) iz Tibingena saopštila je da očekuje na vreme odobrenje za svoju vakcinu, te navodi da je procedura za odobravanje pred Evropskom agencijom za lekove (EMA) pokrenuta još sredinom februara.\nTrenutno je u proceduri "faza 2b/3", ispitivanje u kojem učestvuje više od 40.000 ljudi iz Evrope i Latinske Amerike, a privremena analiza efikasnosti najavljuje se za drugi kvartal ove godine, >> Pročitaj celu vest na sajtu SrbijaDanas.com << piše Dojče vele.\nU kompaniji očekuju da bi EMA mogla da izda odobrenje početkom juna.\nStručnjak za zdravstvo iz partije nemačkih Socijaldemokrata Karl Lauterbah kaže da proces koji vodi EMA često predugo traje, te navodi da bi, ukoliko Kjurvek radi dobro kao Bajontek ili Moderna, vakcinu trebalo odobriti i primeniti što pre.\nLotar Viler, predsednik Instituta "Robert Koh" smatra da nema potrebe za hitnim odobravanjem, a sa njim se slaže i nemački ministar zdravlja Jens Špan koji ističe da još nema podataka i da zato ne može da se izda dozvola za Kjurvek po hitnom postupku.\nPrimer Bajonteka pokazuje da sporo odobravanje nije jedini faktor koji onemogućava brzu i masovnu imunizaciju, te da je drugo "usko grlo" proizvodnja.\nIz firme Kjurvek tvrde da su u poslednjih nekoliko meseci uspeli da formiraju mrežu partnera među kojima su giganti kao što su nemački Bajer i britanski GlaksoSmitKlajn, a koji bi trebalo da pokriju važne korake u proizvodnji vakcine čije je zvanično ime CvnCoV.\nProizvodnja u pogonu samog Kjurveka u Tibingenu počinje u drugoj polovini godine, "na naš sopstveni rizik", kaže šef uprave Kjurveka Franc-Verner Has, a kako se očekuje mreža partnera će se dodatno širiti, pa će do kraja godine biti proizvedeno 300 miliona doza.\nZa sledeću godinu Kjurvek je korigovao prognozu sa 600 miliona na milijardu doza.\nFirma pregovara sa vladama, ali i institucijama kao što je Kovaks, kaže Has i dodaje da potražnja za vakcinama daleko prevazilazi ponudu.\nB92: Nemci oprezni oko odobravanja domaće vakcine Kjurvaka\nRadio Televizija Vojvodine: Uskoro druga nemačka vakcina protiv korone\nNezavisne Novine: Mediji: Uskoro druga njemačka vakcina protiv korone


"Malograđanin" Maksima Gorkog u Narodnom pozorištu Sombor - www.025.rs\nwww.025.rs / SOMBOR / “Malograđanin” Maksima Gorkog u Narodnom pozorištu Sombor\n“Malograđanin” Maksima Gorkog u Narodnom pozorištu Sombor\nSrpska premijera ruske adaptacije drame Maksima Gorkog -“Malograđani”, održaće se na velikoj sceni Narodnog pozorišta Sombor u sredu, 5. juna, sa početkom u 20 časova.\nKarte su u prodaji na biletarnici Narodnog pozorišta Sombor.\nBroj telefona: 025 436 373 | 062 24 80 20\nU fokusu ovog komada je porodica Vasilija Vasiljevića Besemjonova, bogatog malograđanina. Njegov dom je uvek pun ljudi: žena Akulina Ivanovna, kćerka Tatjana, sin Petar, posinak Nil, podstanari i besposličari. Ali pod krovom te kuće nema mira i harmonije— stavovi i ciljevi ukućana se drastično razlikuju, interesi se ne poklapaju, ljubavne želje se ne ostvaruju. Akteri drame žive u istorijski prelomnom vremenu. Očigledna je kriza tradicionalnih porodičnih vrednosti, dolazi novi naraštaj, a sa njim i generacijski sukobi. Porodica personifikuje svet koji je izgubio vezu sa vremenom.\nTags: maksim gorki, malograđanin, narodno pozorište, predstava, sombor\nAmbasadori održivog razvoja i životne sredine u Aleksa Šantiću i Čonoplji


16.01.2018 10:09 | Srna\nBanjaluka - U Banjaluci je u prošloj godini uništeno ili oštećeno više od 300 saobraćajnih znakova i porušeno njih više od 900, a iz gradskog budžeta je za saniranje štete izdvojeno oko 70.000 KM, saopšteno je iz Gradske uprave.\n"Tokom prošle godine uništeno je i oštećeno 25 saobraćajnih ogledala, te šest svijetlećih saobraćajnih znakova žmetaž, a 25 stajališnih oznaka je uništeno u potpunosti", naveli su u gradskom Odjeljenju za saobraćaj i puteve.\nIz gradskog Odjeljenja napominju da, osim štete koja nastaje kao posljedica saobraćajnih nezgoda, saobraćajnu signalizaciju sve više uništavaju i nesavjesni pojedinci ili grupe - od ispisivanja grafita, lijepljenja naljepnica, rušenja, do lomljenja i totalnog uništavanja.\nProšle godine je, kako navode, ukradeno nekoliko saobraćajnih znakova, o čemu je obaviještena i nadležna policijska stanica.\nU Odjeljenju za saobraćaj i puteve ističu da je saobraćajna signalizacija najviše uništena na lokacijama u neposrednoj blizini pojedinih ugostiteljskih objekata, u zonama škola, sportskih objekata ili sličnih mjesta gdje dolazi do većeg okupljanja građana.\n"Karakteristično je da su se ove negativne pojave dešavale po nekoliko puta na istoj lokaciji", napominju u ovom odjeljenju.\nNa području grada postavljeno je više od 7.000 saobraćajnih znakova, oko 600 stajališnih oznaka, 80 saobraćajnih ogledala, 45 svijetlećih saobraćajnih znakova "meta", te brojna ostala saobraćajna signalizacija i oprema puta, kao što su putokazna i turistička saobraćajna signalizacija, te preventivne izbočine.\nIz Gradske uprave apeluju na sugrađane da ne uništavaju saobraćajnu signalizaciju, a uočena oštećenja na signalizaciji mogu prijaviti na dežurni telefonski broj za prijavu komunalnih problema: 051/244-593.


Merak u Istanbulu | malinemo\nIstanbul je grad od preko 16 miliona stanovnika u kojem više stotina hiljada ljudi radi “na crno”. Ljudi srpskog porekla i muslimanske vere koji i dalje ponosno uče svoju decu da upotrebljavaju ćirilicu ima preko 3 miliona u predgrađu Istanbula. Osmanlije su podržavale imigraciju iz vazalnih država (32) koje su po zanimanjima i potrebi raspoređivali širom Carstva, pružajući im određene privilegije. Posle osvajanja Beograda, znameniti ljudi odvedeni su ropstvom u Istanbul, a mesto gde su živeli i dalje nosi naziv „Beogradska šuma“. Da su Srbi učestvovali i u upravljanju Carstvom govore podaci da je preko 20 vrhovnih vezira bilo iz Srbije. Čak su i dva moćna sultana, Sulejman II i Osman III, imali srpske majke, Katarinu i Mariju. Istorija Srbije tesno je povezana sa sudbonosnim događajima u Osmanlijskom Carstvu u toku čije vladavine su Srbi bili i vazali i odmetnici!\nZa razonodu u Istanbulu nema kraja, i šoping festival je u toku do kraja juna. Muzeji igračaka, minijaturne Turske, zatim 1700 džamija, 180 crkava i 10 sinagoga, cisterne, haremi, rakije, baklave, palate, arheološki i vojni muzej, obližnja Prinčevska ostrva i krstarenje Bosforom samo su deo zadovoljstava koja posetioce mame u Istanbul. Istanbul krije mnoge tajne Osmanlijskog dvora koje sadrže u sebi deo srednjovekovne istorije Srbije o kojoj se kod nas nedovoljno zna.


NE MENJAJU TAKTIKU: Albanci masovno kupuju stanove u Nišu - Kurir\nEkspanzija Ekspanzija NE MENJAJU TAKTIKU: Albanci masovno kupuju stanove u Nišu\n22:29, 04.09.2013. 3417\nIstovremeno, na „meti“ Albanaca su i srpska imanja u Nišavskom okrugu, koja se najčešće prodaju u tajnosti, preko posrednika. Kupoprodajnih ugovora nema, već se vlasnicima nekretnina nude novčane pozajmice, uz hipoteku kao garanciju.A pored saradnje sa Srbima sa KiM, koji žive u Nišu, Albanci su od niških advokata dobili dodatna objašnjenja kako do prebivališta i srpskih pasoša mogu da dođu - legalno. Naime, lepo im je objašnjeno da je po slovu zakona, „prebivalište mesto u kome se građanin nastanio s namerom da u njemu stalno živi“. I da su „punoletni građani dužni da prijave i odjave prebivalište i prijave promenu adrese stana“.


Za Beogradski metro 167 godišnjih budžeta Grada Užica - Užice online\nKoliko će nas koštati metro u prestonici\nFotografija: Joel de Vriend\nZamenik gradonačelnika Beograda, Goran Vesić je izneo procenu da bi izgradnja prve dve linije metroa u Beogradu trebalo da košta oko 4,6 milijardi evra.\nVesić je takođe izjavio da je ponosan što je Beograd uspeo da od Vlade Srbije dobije novac za taj projekat i što se projekat neće finansirati iz budžeta grada Beograda. To znači da će dve linije prestoničkog metroa finansirati cela Srbija, pa i Užice i Zlatiborski okrug.\nU ekonomsku opravdanost izgradnje ali i cene metroa (koja se iz godine u godinu povećava) nećemo ulaziti ali ćemo pokušati da vam objasnimo koliko će nas sve koštati te dve linije metroa. Bruto domaći proizvod Srbije u 2020. godini iznosio je 45,1 milijardu evra (zvanični podaci Svetske Banke). Cena metroa iznosi više od 10% GDP Srbije i dovešće do novog zaduženja kod stranih investitora (Kine) što će dovesti do rasta udela javnog duga u GDP na preko 65% (prema Zakonu Srbije ali i preduslovima za ulazak u EU ovaj odnos mora da bude ispod 60%).\nKada uporedimo to sa budžetom grada Užica dolazimo do poražavajuće činjenice. Budžet grada Užica za 2021. godinu je 3,3 milijarde dinara. To znači da će na metro u Beogradu biti potrošeno 167 godišnjih budžeta grada Užica. Da smo štedeli od 1854. godine, Užice bi moglo danas da finansira Beogradski metro.\nNove cene goriva stupile na snagu!


Novi pogon Knott Autoflex Yug otvoren u Bečeju › Made-in-Germany.rs\nNovi pogon Knott Autoflex Yug otvoren u Bečeju\nKompanija “Knott Autoflex Yug” juče je u Bečeju otvorila novi pogon za toplo cinkovanje, u kojem će biti posla za 82 radnika, a u koji je investirala 7,5 miliona eura, u čemu je Razvojna banka Srbije učestvovala sa 250.000 eura.\nU kompaniji kažu da je pogon za toplo cinkovanje izgrađen prema najvišim standarduma zaštite životne sredine, uz primenu najsavremenijih tehnoloških dostignuća u ovoj vrsti površinske zaštite čelika. Kapacitet proizvodne linije je 20.000 tona na godišnjem nivou, od čega je za 14.000 tona već ugovoren plasman.\nPreduzeće Knott Autoflex Yug u Srbiji postoji od 2003. godine i zapošljava 520 ljudi, a u vlasništvu je tri porodice iz Srbije, Mađarske i Nemačke. Od 2003. godine u fabričke pogone ove kompanije uloženo je 19,5 miliona eura, a svoje proizvode bečejska fabrika plasira na tržišta EU, Izraela, Rusijue, Turske i SAD.\nKnott Autoflex Yug je 2011. kupio pogon Livnice u Čoki od firme ATB Sever iz Subotice, u koji je investirala 4,5 miliona eura, 2017. je otvorila novi pogon za proizvodnju delova za autoprikolice površine 9.500 kvadrata, u koji je uložila 1,3 miliona eura, dok je u 2019. godini ostvarila ukupan promet od 29,2 miliona eura.\n„Knott“ otvorio novu fabriku u Bečeju\nIGB Automotive gradi novi pogon u Inđiji\nNovi Grunerov pogon u Vlasotincu\nNovi krug poslovnih susreta u Frankfurtu\nOd MiG na 16/01/2020 / AKTUELNO / Ostavite komentar\nTri nova konkursa "Triple Wina" za posao u Nemačkoj\nStrožije kontrole zapošljavanja na nemačkim aerodromima


Sajam partnerstva i brzi sastanci na CSR forumu – Smart kolektiv\nSajam partnerstva i brzi sastanci na CSR forumu\nHome|Aktuelnosti, Dobre CSR prakse, Partnerstva, Sajam partnerstva|Sajam partnerstva i brzi sastanci na CSR forumu\nadmin2020-08-24T13:59:15+00:0023 децембра, 2015|\nNa ovogodišnjem, osmom po redu, Sajmu partnerstva, održanom u okviru CSR foruma (održanom 9. decembara), svoje programe, usluge, proizvode i predloge za saradnju sa biznis sektorom predstavilo je 15 organizacija i socijalnih preduzeća: ADRA, BELhospice, Centar za integraciju mladih, Coworking Serbia, Dobra bašta, Duga, GM Optimist, Izlazak, Kreativno mentorstvo, Prostor, Tačka komunikacije, Udruženje Kamenica,Vega, Živimo zajedno, Ženski centar Užice.\nSajam partnerstva predstavlja inovativan model povezivanja sektora i iniciranja konkretne saradnje između organizacija, socijalnih preduzeća i kompanija. Od 2008. godine do danas, više od 100 organizacija, socijalnih preduzeća i ustanova imalo je priliku da više od 1000 posetilaca sajma upozna sa svojim inicijativama i mogućnostima za saradnju, što je iniciralo mnoga uspešna partnerstva. I ovogodišnji Sajam protekao je u dinamičnoj atmosferi, a posetioci konferencije i Sajma su pokazali veliko interesovanje za učesnike Sajma. Na Sajmu je distribuiran i Katalog predloga za saradnju „Partnerstva po meri društva“ u kojem je prestavljeno tridesetak predloga organizacija i socijalnih preduzeća za saradnju sa bizis sektorom.\nOsim učešća na Sajmu, po prvi put na CSR Forumu, učesnici Sajma su svoje predloge za saradnju direktno predstavili predstavnicima 13 kompanija na brzim sastancima. Kompanije učesnice bile su: Airport city, Banca Intesa, Coca Cola Hellenic, Direct Media, Erste Bank, GSK, Hyatt, IKEA, L’OREAL, NIS gazprom njeft, UniCredit Bank, Vip mobile, Vojvođanska banka. Smart kolektiv je sa izabranim organizacijama i socijalnim preduzećima održao i pripremnu radionicu, kako bi pomogao organizaciijama i socijalnim preduzećima da se što bolje pripreme za predstavljanje ideja u dva minuta. Obe strane ocenile su Sajam i Brze sastanke kao veoma korisne i dobre načine za međusobno upoznavanje i povezivanje.\nKompanije su ocenjivale predstavljanje organizacija i utisak koji su ostavile, a prema glasovima kompanija najbolji utisak i predloge za saradnju predstavila je Ivana Todorović iz BELhospice centra za palijativno zbrinjavanje i palijativnu medicinu. Sve kompanije su ocenile da postoji potencijal za saradnju sa ovom organizacijom. Drugo mesto pripalo je Marku Krajnoviću, iz Coworking Serbia, a treće Nikoli Radojloviću iz udruženja Živimo zajedno.


Potpredsednik Vlade Republike Srbije i ministar unutrašnjih poslova dr Nebojša Stefanović položio je danas u Beogradu venac na spomen-obeležje pripadnicima Ministarstva unutrašnjih poslova koji su poginuli na dužnosti.\nU susret sutrašnjem obeležavanju Dana Ministarstva unutrašnjih poslova i Dana policije, Stefanović je poručio da Srbija nikada neće zaboraviti herojsku žrtvu pripadnika policije koji su dali svoje živote za bezbednu Srbiju.\n„Ne štedeći sebe, borili su se za našu zemlјu i bezbednost građana. Nikada nećemo zaboraviti njihovu herojsku žrtvu, ali nećemo zaboraviti ni njihove porodice“, rekao je ministar.\nStefanović je istakao da su pripadnici Ministarstva unutrašnjih poslova jedna velika porodica i da je obeležavanje Dana Ministarstva, Dana policije i krsne slave prilika da policija građanima pokaže koliko je napredovala u prethodnoj godini i koliko je spremna da efikasno brani Srbiju i bezbednost svih lјudi koji žive u njoj.\n„Važno nam je da se svaki čovek u našoj zemlјi oseća bezbedno i sigurno. Učinićemo sve da i u narednom periodu, snažnim postupanjem, dobrim radom, obukom i treningom pokažemo da zavređujemo poverenje građana“, poručio je Stefanović.\nCentralna manifestacija obeležavanja Dana Ministarstva unutrašnjih poslova i Dana policije biće održana sutra u 11 časova na platou ispred Palate „Srbija“, gde će biti predstavlјeni i polaznici 21. klase Centra za osnovnu policijsku obuku, koji postaju novi pripadnici policije.\nTim povodom, ministar Stefanović uručio je danas nagrade trojici najuspešnijih polaznika te klase.\nTakođe, državni sekretar Milosav Miličković položio je venac na spomen–ploču prvom ministru policije Jakovu Nenadoviću.\nKomandanti Specijalne antiterorističke jedinice i Žandarmerije Spasoje Vulević i Dejan Luković i načelnik Policijske uprave za grad Beograd Milan Stanić položili su vence na spomen-obeležje na Čukur-česmi.\nDan Ministarstva unutrašnjih poslova i Dan policije obeležava se u znak sećanja na 1862. godinu, kada je srpska Žandarmerija, na Duhove, odigrala presudnu ulogu u sukobima kod beogradske Čukur-česme, kao i tokom turskog bombardovanja Beograda narednog dana.


Rodić krajem januara u Vašingtonu sa Hejgelom\nMinistar odbrane Srbije Nebojša Rodić boraviće 27. i 28. januara u poseti Vašintonu, gde će u Pentagonu razgovarati sa američkim sekretarom za odbranu Čakom Hejgelom.\nSrpski ministar će sa Hejgelom potpisati sporazum o generalnoj bezbednosti vojnih informacija, a tokom razgovora biće reći o ukupnoj saradnji dve zemlje na polju vojne saradnje i bezbednosti.\nRodić će imati i razgovore u Stejt departmentu, kao i u američkom Kongresu.\nOvo će biti prva poseta Rodića SAD od kada je prošle godine preuzeo funkciju prvog čoveka ministarstva odbrane, dok je pre njega poslednji vojni ministar koji je boravio u Vašingtonu bio prvi potpredsednik Vlade Aleksandar Vučić.\nČak Hejgel, američki sekretar za odbranu\nOn je u decembru 2012. godine imao susret s tadašnjim ministrom odbrane SAD Leonom Panetom, što je bio prvi susret jednog srpskog zvaničnika sa prvim čovekom Pentagona.\nVučić je tada razgovarao i sa šefom biroa Nacionalne garde SAD generalom Frenkom Grasom, a posetio je i sedište Nacionalne garde u Ohaju.\nNacionalna garda Ohaja i Vojska Srbije od 2006. godine uspešno sarađuju i do sada je uspešno sprovedeno više zajedničkih poduhvata vezanih za programe i akademije za podoficire, profesionalizaciju VS, kao i zajedničku obuku specijalnih snaga i aktivnosti na raznim humanitarnim projektima.\nAmerički sekretar za odbranu


Deo ruskog meteora na prodaju za 65.000 dolara\nNajveći dostupan deo meteora koji je u ruskom gradu Čeljabinsku pao početkom ove godine, ponuđen je na prodaju, javili su ruski mediji.\nAleksej Usenkov, koji je našao nebeski kamen koji prodaje, traži za svoj plen 2,1 miliona rubalja (65.000 dolara).\nPo izveštajima medija, Usenkov je našao još nekoliko manjih fragmenata, ali ih je dao prijateljima i rođacima.\nPrvobitno je nameravao da zadrži veći komad ili da ga pokloni nekom muzeju, ali se predomislio.\nUsenkov je rekao da se nada da će kupca naći pre prve godišnjice pada meteora 15. februara, kada je od posledica eksplozije u vazduhu povređeno 1.500 ljudi, a neke zgrade su oštećene.\nEksplodirao iznad Hrvatske, pa završio u DRUGOJ DRŽAVI: Ostaci meterora nađeni u dvorištu porodične kuće


jarvan iv – RUR Esports\nIako smo ove sezone već imali jedan veoma čudan duo na bot lejnu u vidu Tarica i Sone, samo nekoliko nedelja kasnije iz LCS lige nam stiže novi pomalo čudnjikav duo bot. Naime, ekipa FlyQuest sinoć je na bot lejnu…\nDva nova skina stižu na League of Legends PBE server, a slobodno možemo da kažemo da su pun pogodak. Ovoga puta, Jarvan IV i Ivern dobijaju novu kozmetiku. Ivern postaje drugi član Dunkmaster linije skinova, dok će se Demasijin ratnik…\nKorejska regionalna liga (LCK) poznata je kao daleko najsnažnija LoL liga na svetu, ali takođe je prepoznatljiva i po čestim netradicionalnim i posve čudnim pikovima na određenim lejnovima. Najinteresantnije je što se igrači ostalih profesionalnih liga ubrzo zatim oprobavaju na…\nJarvan, Ivern i Knight’s Vow sa izmenama ulaze u peč 7.18\nIako se u poslednje vreme dosta igraju, Riot je rešio da u peču 7.18 izmeni Jarvana IV i Iverna. Jarvan IV je igran i uobičnim i u profesionalnim partijama, međutim on nije toliko jak za nerf. Jednostavno se uklapa sa…\nS obzirom na to da se 13. jula završilo prvo ovonedeljno sniženje, od 14. jula do 17. jula nova četiri heroja i skina biće na sniženju od 50%. U narednih par dana, na sniženju su: Heroji: 1) Bard – 487…


FoNet portal :: Mladi i mediji :: Protiv sajber nasilja\nKampanja "Slavimo život"\nProtiv sajber nasilja\n14. 01. 2022. 13:05 | FoNet | Katarina Tomović\nBEOGRAD - Nasilje na internetu, naročito na društvenim mrežama, postaje sve učestalije zbog loše komunikacije dece i roditelja, koji često ne znaju čime im se deca bave i kroz šta prolaze, rekao je FoNetu reper Relja Despotović - Seksi iz grupe Crni Cerak.\nOn je u serijalu razgovora Mladi i mediji ukazao da je TikTok najopasnija mreža na kojoj broj pratilaca "nenormalno brzo raste", zbog čega ogroman broj ljudi može uputiti loše komentare bilo kome na mreži.\n"Mislim da mladi treba da se čuvaju TikToka, jer tamo ima najviše zla i da vode računa šta se tamo dešava", upozorio je Despotović.\nI sam se, kako kaže, brani ignorisanjem loših komentara koje često dobija, ali naglašava da je bitno da mladi znaju da prepoznaju "bezazlene negativne komentare" od onih koji mogu prerasti u fizičko nasilje.\nPrema njegovim rečima, veoma je važno da mladi razgovaraju sa svojim roditeljima i potraže savet od njih, ukoliko dođe do problema.\nNajveća odgovornost je svakako na roditeljima, smatra Despotović i objašnjava da oni moraju da znaju čime im se dete bavi.\nIstiče da su njegovi roditelji znali šta je on radio, mada priznaje da je neke stvari skrivao, "ali na kraju, kada su saznali, ispalo je mnogo lakše nego da to nisu uopšte znali".\nDa su roditeljski saveti od velikog značaja uveren je i reper Igor Panić - Nući, koji poručuje da bi deca i mladi uvek trebalo da pitaju roditelje šta im nije jasno.\n"Kada sam slušao Marčelove tekstove 2007. godine i kada mi nešto nije bilo jasno, pozvao bih mamu i ona bi mi objasnila šta je on hteo da kaže, s obzirom na njegove kompleksne tekstove", prepričao je Panić.\nPozivajući se na sopstveni primer, on je ocenio da vaspitanje utiče na donošenje velikih i značajnih odluka.\nKao i mnogi mladi, Panić je svojevremeno gledao kontroverzni film "Šišanje" i slušao rep pesme sa eksplicitnim tekstovima, ali tvrdi da nije dozvolio da ga sve to povede i da živi takvim načinom života.\n"Ja sam živi primer nekoga ko je slušao i gledao sve što je loše, a da nije postao loš", obrazložio je Panić i ukazao da i mediji imaju veoma važnu ulogu u raspirivanju sajber nasilja.\nPrema njegovom tumačenju, mediji prenose veliki broj informacija u kojima mladi ne mogu da se snađu, ali i senzacionalistički izveštavaju o osetljivim temama.\nPotencijalno rešenje nasilja na internetu bilo bi uvođenje medijskog obrazovanja u srednje škole, da bi se mladi na vreme upoznali sa medijskim izrazima i načinima kako mogu da selektuju informacije na pravi način.\nForma u kojoj se sajber nasilje najčešće ispoljava, saglasni su sagovornici FoNeta, jeste komentar na različite sadržaje na društvenim mrežama, jer svako potpuno anonimno može da piše šta god hoće i da ne snosi nikakve sankcije.\nIpak, Panić navodi da nasilje na internetu ne moraju biti samo komentari, već i kruženje izvesnog privatnog sadržaja koji nismo planirali, niti želeli da udje u javni opticaj.\n"Time je probijen neki tvoj intimni momenat koji je 'procurio' i kruži internetom", predočio je Panić.\nU zrelijim godinama posle adolescencije, kako je primetio, mladi mogu smirenije da reaguju i dožive takve stvari, ali je to ipak i dalje nasilje koje je značajno zastupljenije u mlađoj populaciji.\nKao javne ličnosti, Panić i Despotović su uključeni u kampanju protiv sajber nasilja pod sloganom "Slavimo život, muzikom protiv digitalnog nasilja" koju je pokrenula produkcija Music Star.\nNedavno su pozvali mlade da se priključe kampanji objavljivanjem video snimaka na kojima će ispričati svoje priče o sajber nasilju, koristeći haštagove #slavimoživot, #muzikomprotivnasilja, #antybulling, #stopnasilju, #starfest. (kraj) zvs/kt/dj\nSRBIJA fonet nasilje internet grupa sajber reper mladi i mediji Relja Despotović Crni Cerak Igor Panić - Nući,


Galerija Matice srpske slavi 60. rođendan - oradio.rs\nGalerija Matice srpske smeštena je na Trgu galerija već 60 godina. Proslavu rođendana prirediće u petak 1. juna od 18:30h. Program je namenjen deci i mladima, a planirano je da traje do 22 časa.\nDogađaj će posebno obeležiti prikazivanje prve postavke u okviru projekta "Park skulptura", koji ima za cilj prostorno uređenje parka i kreiranje novog javnog umetničkog prostora u kojem bi se izlagala vajarska dela domaćih i stranih umetnika.\nTokom večeri posetioci će moći da uživaju u raznovrsnom programu. Prvih sat vremena namenjeno je dečijoj publici, za koju će biti priređeno izvođenje opere "Priča duga o četiri druga" i nastup hora "Zvončići".\nSledi otvaranje izložbe tri generacije: dece iz Predškolske ustanove "Radosno detinjstvo", učenika Srednje škole za dizajn "Bogdan Šuput" i studenata Departmana za arhitekturu i urbanizam Fakulteta tehničkih nauka u Novom Sadu. Sve tri izložbe rezultat su različitih projekata Galerije sa decom i mladima iz tih institucija.\nSrednjoškolci će se predstaviti izložbom "Od kopije do originala", koja obuhvata kopije umetničkih dela iz stalne postavke Galerije Matice srpske. Izložba studenata "Novi Trg galerija" predstaviće idejne projekte, koji na kreativan i inovativan način uobličavaju izgled budućeg Parka skulptura.\nOrganizatori najavljuju i koncert sastava Jazz Combinat u 20 časova.\nZahvaljujući tituli Novog Sada – Evropske prestonice kulture 2021, u narednih nekoliko godina park i plato na Trgu galerija dobiće nove sadržaje. Simbolično, u 20:21 h biće svečano otkrivena tri vajarska dela iz kolekcija Galerije Matice srpske, Spomen-zbirke Pavla Beljanskog i Likovne galerije Poklon-zbirke Rajka Mamuzića, koja će tokom godine biti izlivena u bronzi i postavljena na adekvatnim postamentima u park kao prve skulpture u budućem Parku skulptura.\nProgram je realizovan u saradnji sa Fondacijom "Novi Sad 2021", koja želi da podseti sve generacije na Trg galerija kao značajno kulturno mesto u našem gradu. Skulpturama, parternim uređenjem prostora Trga, postavljanjem klupa i dizajniranim osvetljenjem, Park će postati javni prostor za umetnički predah i uživanje u centru grada.\nGalerija Matice srpske proslavila jubilej na Trgu galerija\nGalerija Matice srpske proslavila je u petak 60. rođendan na Trgu galerija u Novom Sadu. Program je bio namenjen prvenstveno…


Sporazum PKS i Coca-Cole za ekonomsko osnaživanje žena\nTanjug 9. marta 2020. 12:14\nBEOGRAD – Privredna komora Srbije i kompanija Coca-Cola potpisali su danas Sporazum o saradnji u okviru novog programa podrške ženama koji je namenjen njihovom ekonomskog osnaživanju.\nSporazum, u okviru projekta “Budimo jednaki” koji je pokrenula kompanija Coca-Cola, potpisale su direktorka Sektora preduzetništva PKS Branislava Simanić i direktorka komunikacija i javnih poslova kompanije Coca-Cola Jelena Trninić.\nNa potpisivanju sporazuma rečeno je da su u Srbiji žene i do 16 odsto manje plaćene za iste poslove od muškraca.\nSimanić je rekla je da je jedan od fokusa Vlade Srbije upravo razvoj i unapređenje preduzetništva sa posebnim akcentom na žensko preduzetništvo za koje kaže da je snažan resurs novog zapošljavanja.\nNavela je da je u PKS formirana sekcija za žensko preduzetništvo koja ima za cilj ekonomsko osnaživanje svih žena.\n“Kroz rad ove sekcije žene imaju mogućnost da pokreću inicijative za izmene i dopune zakona, da daju predloge za unapređenje ambijenta poslovanja, a mi za njih organizujemo B2B sastanke, pomažemo ih da se umrežavaju i da izađu na strana tržišta i na sajmove”, rekla je Simanić.\nJedan od akcenata sekcije je, kaže, edukacija žena pa je tako najavila da će se u narednom period raditi na njihovoj edukaciju u cilju transformacije njihovog poslovanja, odnosno na digitalizaciji njIhovog poslovanja.\nSimanić je najavila da je u plau organizovanje čitavog niza radionica i edukacija kako bi se poslovanje žena digitalizovalo i kako bi tako njihovi biznisi postali konkrurentni i održivi na duži rok.\nNavela je čitav drugi niz aktivnosti koje sporovodi sekcija za žensko preduzetništvo u cilju njihovog osnaživanja i podizanja svesti ljudi u Srbiji o značaju ekonomskog osnaživanje žena.\nMeđu tim projektima Simanić je pomenula projekat koji je PKS sprovodila u saradnji sa potpredsednikom Vlade Srbije Nebojšom Stefanovićem na ekonomskom osnaživanju žena iz Sigurne kuće kako bi one imale šanse da nakon izlaska iz Sigurne kuće započnu samostalni život.\nZavalila je kompaniji Coca-Cola i na potpisivanju sporazuma i na doniranju sredstava za unapređenje ženskog preduzetništva u Srbiji.\n“Pozivam i druge kompanije da se priključe i da budu društveno odgovorne kako bismo svi zajedno kreirali jednako društvo, društvo bez razlika”, rekla je Simanić.\nTrninić kaže da je PKS dugogodišnji partner kompanije Coca-Cola.\nNavela je da je za tu kompaniju 8. mart, Međunarodni dan žena, mnogo više od poklona i cveća za dame, jer je ujedno prilika da na globalnom nivu podseti koliko je bitno da se borimo za ljudska prava, za ravnopravnost u svakom pogledu i za osnaživanje žena.\n“Žene su u našoj kompaniji vrlo aktivno uključene u sve vodeće pozicije na globalnom nivou i potpuno su ravnopravne u kompaniji”, rekla je Trninić.\nNavela je da kampanja “Budimi jednaki” treba da podigne svest javnosti da su žene manje plaćene od muškarce i da se maksimalno omogući dalje osnaživanje žena.


Mladi čine 22,5 odsto nezaposlenih u Srbiji, preduzetnički duh treba razvijati još u osnovnoj školi | ASNS\nMladi čine 22,5 odsto nezaposlenih u Srbiji, preduzetnički duh treba razvijati još u osnovnoj školi\nMladi čine 22,5 odsto od ukupnog broja nezaposlenih u Srbiji, što je za 14,5 odsto manje u odnosu na prošlu godinu, rekao je danas ministar za rad Zoran Đorđević na konferenciji “Nacionalni dijalog za zapošljavanje mladih: novi pristupi – novi izazovi”.\nKako je naveo, najveći broj nezaposlenih u Srbiji, 57,9 odsto, ima srednje stručno obrazovanje koje ne odgovara potrebama tržišta rada, a više od 20 odsto mladih nezaposlenih pripada kategoriji nestručnih, nekvalifikovanih radnika sa osnovnom školom ili bez ikakve škole.\nMinistar je rekao da su prema Nacionalnoj strategiji zapošljavanja za period 2011- 2020. mladi kategorija teže zapošljivih lica, ali da je stopa zaposlenosti za mlade između 15 i 24 godine porasla u odnosu na 2016. godinu.\n– Najranjivija grupa mladih su oni koji nisu zaposleni i ne nalaze se ni u jednom programu obuke ili obrazovanja, u ukupnom broju mladih oni imaju udeo od 15,3 odsto, što je manje nego pre, ali je više od proseka EU gde je njihov udeo 11,5 odsto – rekao je Đorđević.\nOn je dodao da je zapošljavanje mladih fokus Vlade Srbije, kao i da je Nacionalnim akcionim planom zapošljavanja za te svrhe iz budžeta ove godine opredeljeno 2,8 milijardi dinara i dodatnih 550 miliona dinara za uključivanje osoba sa invaliditetom u mere aktivne politike zapošljavanja.\nDodaje, da će Vlada Srbije i dalje biti usmerena na osnaživanje mladih, kreiranje programa stručne prakse, podsticanje samopreduzetništva, prekvalifikacija i drugih aktivnosti koje će doprineti boljem pozicioniranju mladih na tržištu rada.\nPrekvalifikacije i inovacije\n– Vlada će ove godine imati pilot projekat za 100 mladih koji će se prekvalifikovati u IT, a planirano je da još njih 900 bude prekvalifikovano za ovu industriju. Procene su da će do 2020. biti 50.000 mladih koji će raditi u IT oblasti, ima prostora za mlade i treba raditi na strategijama koje će povezivati obrazovanje mladih sa profesijama budućnosti – rekao je Đorđević.\nMinistar za inovacije i tehnološki razvoj Nenad Popović rekao je da su inovacije velika šansa za zapošljavanje mladih koji treba da razvijaju preduzetnički duh jos od osnovne škole.\n– Oni treba da vide značaj i mogućnost poslovne primene ideja, da se fokusiraju na razvijanje ideja koje pomažu ljudima, a istovremeno imaju ekonomsku dimenziju. Želimo da što više mladih učestvuje u programima radnog staža u preduzećima, jer je veoma teško za mlade studente da započnu kontakt sa industrijom – rekao je Popović.\nPromovisati žensko inovaciono preduzetništvo\nOn je istakao da naročito treba promovisati žensko inovaciono preduzetništvo, koje je Institut evropske unije za inovacije i tehnologije postavio kao jedan od prioriteta.\n– Mi smo sa njima dogovorili apsolutnu saradnju i već ćemo sledeće nedelje imati prve projekte u toj oblasti. Zzelimo da podržimo ženske preduzetnice kroz konkretne akcije i fokusom na to polje – rekao je Popović.\nJedan od prioriteta, kaže Popović, je i povećanje tehničko-tehnološkog unapređenja poljoprivrede.\n– Znamo da mnogi mladi IT kadrovi učestvuju u razviju tehnoloških rešenja za primenu u svetskoj industriji. Uložićemo napor da se razvijaju mogućnosti za novu reindustrijalizaciju i novu platformu digitalne industrije u Srbiji – rekao je Popović.\nDitman: Dobro je da su mladi fokus\nAmbasador Nemačke u Srbiji Aksel Ditman rekao je da je Srbija u procesu važnih reformi za povećanje standarda i poslovanja u cilju da postane deo EU i da unapredi život građana.\n– Ovo je tema na kojoj možemo da radimo zajedno i drago mi je da smo iz vlade videli da su mladi fokus. Moramo da sarađujemo, a posebno su osetljive grupe mladih koji se još obrazuju i mladi iz ugroženih grupa, takođe, moramo da obrazovanje mladih uskladimo sa potrebama tržišta – rekao je Ditman.\nDodaje, da mladi treba više da se edukuju u oblasti preduzetništva, kako bi sami postali poslodavci.\n– Mi ćemo kroz kratkoročne mere podrške pomoći mladima, dok sa vladom radimo i na dugoročnim merama. Podržavamo i sistem dualnog obrazovanja i drago mi je da je zakon došao do skupštine. Takođe, podržavamo start-up kompanije u Srbiji i važno nam je da sarađujemo, kako sa vlašću tako i sa običnim mladim ljudima koji traže svoj put – rekao je Ditman.\n“Nacionalni dijalog za zapošljavanje mladih” pokrenut je pre dve godine sa ciljem da se unapredi praksa zapošljavanja mladih kroz nove modele i da se analizira njihova uspešnost.


Balkan – žrtva gasnog rata Rusije i Ukrajine? | Politika | DW | 10.03.2018\nEvropska unija sa strepnjom posmatra novi spor oko gasa između Rusije i Ukrajine. Pozivajući se na iskustva iz prethodnih konflikata 2006. i 2009 godine, kada je Rusija zavrnula ventil, Brisel je ponudio pomoć u rešavanju problema. I Berlin je zabrinut: „U interesu je Evropske unije, isto kao i Rusije i Ukrajine, da ove dve zemlje budi pouzdani partneri po pitanju snabdevanja gasom“, rekao je portparol nemačke vlade Štefen Zajbert.\nKrajem februara, arbitražni sud Trgovačke komore u Stokholmu doneo je presudu u sporu između ukrajinskog Naftogaza i ruskog Gazproma. Sud je naložio Gazpromu da plati kompenzaciju of 2,56 milijardi dolara jer je iz Rusije stiglo manje gasa nego što je dogovoreno. Ukrajinske vlasti su već počele sa zaplenom Gazpromove imovine u Ukrajini.\n- pročitajte još: Putinova igračka zvana Gazprom\nGazprom je najavio žalbu, a još ranije su pomenuli da će otpočeti proces raskida svih ugovora sa Naftogazom. Ukrajinci su na to odgovorili da Gazprom ne može da prekine snabdevanje i tranzit gasa dok ugovor ne istekne sledeće godine.\nRusija je veoma brzo reagovala na presudu iz Stokholma i zapretila da će prekinuti snabdevanje, kaže Klaudija Kemfert, ekonomistkinja koja prati energetiku u Nemačkom institutu za ekonomska istraživanja. „Tu sigurno ima političkih motiva“, kaže ona za DW. „Gas se ponovo koristi kao političko oružje. To gledamo već mnogo godina.“\nJerg Forbrig iz američkog trusta mozgova Nemački Maršalov fonda ističe da niko ne želi novu eskalaciju sukoba između Ukrajine i Rusije. „Berlinu sad najmanje treba da se ovaj konflikt proširi na energetiku i da to direktno pogodi Evropu“, dodaje on.\nNemačka dobija gas direktno iz Rusije - planira se i Severni tok 2\nRuski gas je jako važan za Nemačku, kaže Forbrig, međutim najveći deo ruskog gasa više ne dolazi preko ukrajinskih gasovoda. Energent u Nemačku poslednjih godina mahom stiže preko Severnog toka kroz Baltičko more, kao i preko gasovoda Jamal gasovoda koji vodi kroz Belorusiju i Poljsku. „Snabdevanje preko Ukrajine ne igra tako važnu ulogu, makar kad se radi o nemačkim potrošačima i nemačkom tržištu“, tvrdi Forbrig.\n- pročitajte još: Severni tok 2 i protivnici\nProšle godine Nemačka je potrošila rekordnu količinu od 53 milijarde kubnih metara ruskog gasa. Rusija snabdeva 40 odsto ukupne količine potrošnje u Nemačkoj. Forbrig podseća da se Berlin u dobroj meri oslanja i na gas iz Norveške i Holandije.\nPrethodni sukobi oko gasa pokazuju da bi stanovnici Balkana pretrpeli najjači udar. Posebno su ugrožene Srbija, BiH, Makedonija, Bugarska i Rumunija. „Ove zemlje se gotovo u potpunosti snabdevaju ruskim gasom koji stiže preko Ukrajine“, dodaje ovaj stručnjak. Za razliku od Nemačke – nemaju drugih mogućnosti.\nČak je i Slovačka u velikoj meri zavisna od ukrajinskog gasovoda. Ipak, u centralnoj Evropi gasovodne mreže su već dobro povezane jedna sa drugom. „Slovačka i Austrija mogu da dobave ruski gas nekim drugim putem“, kaže Forbrig.\nJužni tok je propao, Turski tok možda dođe i do Srbije\nUkrajinski stručnjaci su ubeđeni da novi rat oko snabdevanja gasom između Moskve i Kijeva neće praviti probleme ljudima u Evropskog uniji. Samo oko polovine ruskog gasa stiže preko Ukrajine, kaže za DW Oleksander Čaršenko iz Ukrajinskog centra za istraživanje energije. Zemlje u istočnoj i jugoistočnoj Evropi mogu izbegnu neprijatnosti ako se oslone na druge snabdevače i alterantivne načine isporuke.\n- pročitajte još: Ruska plata za bivšeg kancelara\nMihajlo Hončar iz Kijevskog Centra za globalne studije „Strategija XXI“ smatra da bi prekid snabdevanja kroz Ukrajinu samo naškodio Gazpromu. Još uvek nema dovoljno kapaciteta da se zaobiđe ukrajinski gasovod, kaže on.\n„Uprkos želji da se kazni Naftogaz, neće biti novog rata oko gasa“, tvrdi on, jer je za Moskvu bitno da održi imidž pouzdanog snabdevača. Sukob oko gasa bi poljuljao kredibilitet Gazproma u očima evropskih mušterija.\nAutor Oleksandr Holubov, Markijan Ostapčuk, Azad Safarov\nKljučne reči Ukrajina, Rusija, gas, gasovod, Severni tok, Jamal, Naftogaz, Gazprom, energija, politika\nTrajni link https://p.dw.com/p/2u4so


Poljoprivrednici: Ministar Puhalac ne štiti domaću poljoprivredu - Klix.ba\nPoljoprivrednici: Ministar Puhalac ne štiti domaću poljoprivredu\nUdruženje poljoprivrednika u BiH (UPBiH) smatra da Ministarstvo vanjske trgovine i ekonomskih odnosa BiH i ministar Slobodan Puhalac nastavljaju s obmanom javnosti.\nOn, kako se ističe u saopćenju UPBiH, ne samo da ne čini ono što je javno obećao kako bi zaštitio domaću poljoprivredu već ne izvršava ni zaključke koje je usvojio Zastupnički dom Parlamentarne skupštine Bosne i Hercegovine.\n- Tražili smo da se važeća carinska zaštita u okviru ugovora o slobodnoj trgovini od 40 posto na određene proizvode animalnog porijekla, koji predstavljaju oko 80 posto vrijednosti poljoprivredne proizvodnje u BiH, prenese u ugovore o CEFTA-i. Ta zaštita od 40 posto ukupne carine bi trajala određeno vrijeme, dok Vijeće ministara ne donese set sistemskih mjera za zaštitu domaće poljoprivrede kako bismo bili konkurentni susjedima. Međutim, intervencijom Ministarstva za vanjsku trgovinu i ekonomske odnose Dom naroda Zastupničkog doma Parlamentarne skupštine BiH je odbio prijedlog zakona o provođenju i primjeni sporazuma CEFTA-e koji je predviđao zadržavanje carine od 40 posto na animalne proizvode, kaže se, između ostaloga, u saopćenju UPBiH.\nOvo udruženje također ističe da će BiH nakon jučerašnjeg početka primjene sporazuma CEFTA-e, nakon što ulazi u zonu nulte carinske stope, imati ogroman deficit pogotovo ako se uzme u obzir i "nezaštita domaće proizvodnje koju je obećao ministar Puhalac".\nOpremanje mrežnog operativnog centra Ministarstva sigurnosti BiH


Vlada predložila švajcarski model za penzije - Penzin\nVlada Srbije je na sednici održanoj 24. oktobra 2019. utvrdila Predlog zakona o izmenama i dopunama Zakona o penzijskom i invalidskom osiguranju. Predlog je prosleđen Narodnoj skupštini na usvajanje.\nMinistar finansija Siniša Mali najavio je početkom oktobra da će penzije biti usklađivane po švajcarskoj formuli: Od 1. januara 2020. ponovo švajcarska formula\nPo švajcarskom modelu penzije će biti usklađivane „u procentu koji predstavlja zbir polovine procenta rasta potrošačkih cena i polovine procenta rasta zarada, bez poreza i doprinosa“. Ukoliko Narodna skupština usvoji Predlog, penzije će po ovom modelu početi da se usklađuju od 1. januara 2020. godine.\nFiskalni savet je, ocenjujući nacrt Fiskalne strategije za 2020. godinu, rekao da je važno poboljšanje „to što će biti uvedena ekonomski prihvatljiva švajcarska formula za indeksaciju penzija umesto sadašnjeg ad hok pristupa njihovom povećanju“. Ovaj model „ekonomski je prihvatljiv i poznat je u Srbiji, jer je već bio na snazi početkom dvehiljaditih.“ (Fiskalni savet o nacrtu Fiskalne strategije za 2020. godinu)\nU saopštenju Vlade navodi se i sledeće:\n„Penzije će se usklađivati na osnovu podataka organa nadležnog za poslove statistike o kretanju prosečne zarade zaposlenih bez poreza i doprinosa na teritoriji Republike Srbije i kretanju potrošačkih cena za prethodnih 12 meseci, računajući unazad, počev od juna prethodne kalendarske godine.“\nDa li je švajcarska formula nova prevara penzionera? – Mišljenje Jovana Tamburića, predsednika USPVLS-a o najavljenoj švajcarskoj formuli\nRazgovor sa Marijom Todorović, potpredsednicom USPS-a: Gledaj život kad donosiš odluke. Intervju sa gđom Todorović u kome je bilo reči i o švajcarskom modelu, ali i o socijalnoj politici i odnosu prema građanima. Gđa Todorović je bila ministar za rad u dva mandata i predsednik Saveza sindikata Jugoslavije.\nTags:Narodna skupština Srbijepenziješvajcarska formulašvajcarski modelVlada Republike Srbije


PDP: Neprimjereno reagovanje Tegeltije | Banjaluka.net\nPDP: Neprimjereno reagovanje Tegeltije\nPartija demokratskog progresa (PDP) ocijenila je danas da je ministar finansija Republike Srpske Zoran Tegeltija na “neprimjeren i ponižavajući” način reagovao na prijedlog PDP-a za spas banaka u Srpskoj.\n– Neprimjereno je da ministar finansija, koji bi morao da brine o novcu u Republici Srpskoj, umjesto da razmotri prijedlog parlamentarne stranke da se spasi što se da spasiti, stihijski istupa isključivo kao portparol SNSD i umjesto o rješenju za propast banaka govori o – predizbornoj kampanji za 2018. godinu- navodi se u saopštenju iz PDP-a.\nU saopštenju iz ove stranke navodi se da je “Tegeltija jedini ministar finansija u istoriji Republike Srpske kojem je pošlo od ruke da za vrijeme njegovog mandata budu uništene dvije banke – Bobar banka i Banka Srpske, te da bi zbog toga bilo najbolje da podnese neopozivu ostavku”.\nMinistar finansija Republike Srpske Zoran Tegeltija izjavio je ranije da je poznat PDP-ov patent prodaje banaka za jedan evro i da se ova vlada neće baviti takvom politikom.\n– Patent prodaje banaka iz perioda PDP-a smo vidjeli i tom politikom nikako se neće baviti ova vlada- rekao je Tegeltija, reagujući na poziv PDP-a Vladi Srpske da proda Bobar banku i Banku Srpske za jedan evro, kako bi došao kapital “sa strane”.


Boksit oživljava podgrmečki kraj – Biznis.ba\nobjavljeno 24. dec 2018. u 09:20\nSanski Most bi u narednoj kalendarskoj godini mogao postati jedan od lidera u proizvodnji boksita, s obzirom na to da se očekuje pokretanje dva rudnika u kojima će se eksploatisati ta ruda, izjavio je načelnik općine Sanski Most Faris Hasanbegović.\n“Očekujemo da će pokretanje proizvodnje boksita dovesti do otvaranja novih radnih mjesta i da će lokalna zajednica kroz prihode od koncesija ostvariti značajnu korist. Proizvodnja boksita bi ekonomski oživjela čitav ovaj kraj, a imala bi i veliki značaj za samu općinu”, rekao je Hasanbegović.\nPrema njegovim riječima, u proteklom periodu obavljene su administrativno-proceduralne radnje u vezi s izdavanjem koncesionih dozvola, a istraživački radovi su pokazali kako se na rubnim područjima planine Grmeč kriju ogromne zalihe pomenute rude.\nU narednom periodu se očekuje izdavanje koncesione dozvole preduzeću “Marčeta Impex” iz Bijeljine za eksploataciju boksita na lokalitetu Oštrelj, koji je udaljen nekoliko kilometara od mjesta Lušci Palanka. Koncesija se odnosi na zemljište čija površina iznosi ukupno 29 hektara i izdaje se na period od 20 godina.\nEksploatacija boksita planira se započeti i na lokalitetu Bojište, također u blizini Lušci Palanke, a zainteresovani koncesionar je preduzeće Rudnici boksita Jajce iz istoimenog grada.\nIstraživanja koja su oni proveli u proteklom periodu pokazala su kako se na tom području nalaze velika nalazišta ove rude, a procijenjeno je kako bi proizvodnja na godišnjem nivou mogla iznositi oko 50.000 tona.\nPreliminarna istraživanja provedena prije nekoliko decenija, pokazala su kako planinska oblast Grmeča, u trokutu između Bosanske Krupe, Bosanskog Petrovca i Sanskog Mosta, krije bogata ležišta crvenog boksita, koji se smatra najkvalitetnijom rudom za proizvodnju i obogaćivanje aluminijuma.


Republika / Cvijanović o ubistvu biznismena i premlaćivanju konobara: Neke pojave je nemoguće eliminisati, bezbednost nije fiksna stvar!\nPredsednik Republike Srpske Željka Cvijanović izjavila je danas da se ne mogu eliminisati određene negativne pojave u vezi sa stanjem bezbednosti, bez obzira na to kakve se mere preduzimaju, ali da je obaveza svih da rade na tome da one budu svedene na minimum.\n– Obaveza svih nas je da pravimo ambijent kojim ćemo preduprediti neke stvari. Bilo je nemilih i teških situacija, posebno ako se govori o ubistvu i to pokazuje da određena zvona zvone – rekla je Cvijanovićeva u Banjaluci.\nOdgovarajući na pitanje o stanju bezbednosti u Banjaluci u kontekstu ubistva privrednika Slaviše Krunića i slika o premlaćivanju konobara, ona je istakla da je važno doći do jasne slike o tome šta se desilo, ko stoji iza toga, da se to rasvetli, te pronađu i kazne počinioci.\nCvijanovićeva je navela da stanje bezbednosti nije stvar koja je fiksna, odnosno da se danas kaže određena ocena i da se za neki period, od tri ili pet meseci, ponovi ta ista ocena.\n– To opet upućuje da je obaveza institucija da stvaraju bolji i bezbedniji ambijent, ali i da se u slučaju određenih počinilaca brzo dođe do njih, da policija odradi svoj deo posla, a onda svakako i pravosuđe – rekla je Cvijanovićeva.\nOna je istakla da osuđuje svaku vrstu nasilja i da postoje načini da se određene stvari spreče i sankcionišu u skladu sa težinom dela, te apelovala da institucije rade na taj način.\nŽeljka Cvijanović Komentari Pretučen Republika Srpska Bezbednost Banjaluka Ubistvo Maltretiranje Tuča Navijač Konobar


Parlament FBiH sutra o epidemiološkoj situaciji – Hercegovina.in\nParlament FBiH sutra o epidemiološkoj situaciji\nNa redovnoj sjednici Zastupničkog doma Parlamenta Federacije BiH sutra će biti predstavljena Informacija Vlade Federacije BiH o epidemiološkoj situaciji u FBiH s prijedlogom naredbi i preporuka Kriznog stožera Federalnog ministarstva zdravstva.\nTakođer, zastupnici bi se po hitnoj proceduri trebali izjasniti o dopuni Zakona o korištenju obnovljivih izvora energije i efikasne kogeneracije, a po skraćenom postupku o izmjenama i dopunama Zakona o zaštiti stanovništva od zaraznih bolesti Federacije BiH i izmjeni Zakona o matičnim knjigama.\nNa sjednici će se razmatrati ovogodišnji programi rada Zastupničkog doma Parlamenta FBiH i Vlade FBiH, prošlogodišnje izvješće o radu Vlade FBiH i Federalne agencije za upravljanje oduzetom imovinom, kao i Godišnji plan zaduživanja za ovu godinu i Strategija upravljanja dugom za period 2021 – 2023. godine.\nNa predloženi dnevni red uvrštena je i Odluka o izdvajanju sredstava u Fond solidarnosti Federacije BiH za 2021. godinu, a glasat će se i o davanju suglasnosti na rebalans prošlogodišnjeg financijskog plana i ovogodišnjeg financijskog plana Zavoda za transfuzijsku medicinu Federacije BiH.\nBit će podnesena i izvješća o rezultatima aktivnosti Institucije Ombudsmena za ljudska prava BiH za 2019. i 2020. godinu sa preporukom ombudsmena za ljudska prava BiH.\nPrethodni članakKandidacijski status za EU u ovoj godini i dalje realna opcija\nSljedeći članakTri važna savjeta za početnike u trčanju


Vučić o reviziji tužbe: Treba da spustimo loptu - Politika - Dnevni list Danas\nPočetna » Politika » Vučić o reviziji tužbe: Treba da spustimo loptu\n0Piše: Danas Online/ N1 20. februara 2017. 14.29\nRevizija nije nešto što smo želeli, rekao je Vučić u Vrbasu dodajući da će Srbija odgovoriti. „Mi ćemo na profesionalan način odgovoriti, čini mi se, dobićemo i očekivani odgovor”, perenosi N1. Kako navode Vučić je istakao da nas revizija udaljava od poverenja, dijaloga i pomirenja u regionu.\nSrpski premijer kaže i da je o reviziji tužbe već razgovarao sa predsednikom Republike Srpske Miloradom Dodikom kao i da namerava da o tome priča i sa Mladenom Ivanićem a da će ih najkasnije u sredu videti.\n“Treba da spustimo loptu i radićemo na tome”, ističe on.\nU Sarajevu je doneta odluka da će BiH podneti zahtev za reviziju presude pred Međunarodnim sudom pravde u Hagu protiv Srbije za genocid.\nAleksandar Vučić, tužbaBeograd


Tadić: Jezik je elementarni dio jednog naroda -\n"Ako jezik nije bitan, postavlja se pitanja šta to može toliko biti bitno", rekao je Tadić Srni komentarišući činjenicu da se u mnogim institucijama BiH ne poštuje ravnopravnost sva tri jezika i pisma, što je i Ustavom BiH zagarantovano.\nOn je istakao da sve ostalo - vjera, istorijsko iskustvo, kultura i običaji, ima svoj smisao samo ako se unutar jednog jezika mogu izraziti na jasan i isti način koji po identitetskim karakteristikama svrstava u karakteristike jednog naroda, odnosno jedne nacije.\n"Mislim da niko zdravog razuma u BiH ne bi trebalo da ima problem s tim i da bi svako ko je Srbin, Hrvat ili Bošnjak, a nalazi se na nekoj od političkih pozicija, trebalo da poštuje identitet koji na svojoj dužnosti predstavlja", konstatovao je Tadić.\nNa pitanje kako komentariše stav ministra bezbjednosti u Savjetu ministara Dragana Mektića koji smatra da je emitovanje saopštenja na sva tri jezika "gubljenje vremena" i da je to bespotrebno, Tadić je odgovorio:\n"Ne bih htio da uvrijedim bilo koga, ali sjećam se predratnog vica u kome je sadržana pitalica zašto dvojica policajaca idu zajedno u patrolu. Odgovor je jedan zna ćirilicu, drugi zna latinicu. Očito da je Mektić znao latinicu prije rata".\n"To nije regulisano nekim pravilnikom. Svako piše svojim jezikom, Srbi na ćirilici i srpskom jeziku, ostali na svom jeziku. To je jedan miks jezika", kaže on.\n"Formalno-pravno trebalo bi pisati na tri jezika, ali je nepotrebno da saopštenja idu na dva, tri jezika. Nemamo toliko za razbacivanje, za bacanje", konstatovao je on.\n"Kabinet ministra svu korespondenciju, pa tako i saopštenja, obavlja na srpskom jeziku, koristeći i ćirilično i latično pismo, kao ravnopravna pisma srpskog jezika", rekla je Srni savjetnik ministra Marina Bakić.\nPostujem to ti je na mestu.\nKad vidim ovog Tadića, shvatim koliko je očajna politička scena u Srpskoj.


IMENOVAN NOVI PREDSEDNIK IZVRŠNOG ODBORA PIREUS BANKE\nZa novog predsednika Izvršnog odbora Pireus banke (Piraeus) u Srbiji imenovan je Neoklis Neokleus (Neoclis Neocleous), saopštila je danas ta banka. Kako se navodi, do zvaničnog stupanja Neokleusa na dužnost predsednika Izvršnog odbora Piraeus banke u Srbiji tu funkciju će obavljati Konstantinos Vajotis (Konstantinos Vagiotis), član Izvršnog odbora.\nNeokleus je je u Pireus bankarskoj grupi, koja je vlasnih Pireus banke u Srbiji, počeo da radi u oktobru 2007. godine, a do sada je obavljao funkciju direktora Sektora za poslove sa privredom Pireus banke na Kipru. Pre ulaska u Pireus bankarsku grupu, tokom 18 godina radnog iskustva u Kiparskoj banci, obavljao je rukovodeće funkcije u oblastima korporativnog bankarstva, restruktuiranja plasmana, kreditiranja, faktoringa i mreže filijala u Grčkoj i na Kipru.\nDosadašnji predsednik Izvršnog odbora Dimitris Frangetis nastaviće karijeru u jednoj od najvećih bankarskih grupacija u Grčkoj, navodi se u saopštenju Pireus banke Srbija. Piraeus bankarska grupa trenutno posluje preko mreže koju čini 900 filijala u Grčkoj, Srbiji, Rumuniji, Bugarskoj, Albaniji, Egiptu, Ukrajni, Kipru, Velikoj Britaniji i SAD.


List "Tokio sport" je ranije naveo, takođe citirajući svoje izvore, da Cimanovska planira da traži azil u Austriji, ali je najnovija vest da je u pitanju Nemačka.\nU međuvremenu, ambasada Češke Republike u Tokiju saopštila je jutros da je u procesu "intenzivne komunikacije" sa japanskim vlastima u vezi sa beloruskom atletičarkom i da čeka njihov odgovor.\nPrema prethodnom pisanju medija "Sport Hoči", Cimanovska je na bezbednom mestu, a prema poslednjim informacijama, trenutno se nalazi u ambasadi Poljske u Tokiju. Ambasada Belorusije u Tokiju zvanično je zatražila informacije od japanskih vlasti.\nBeloruski olimpijski komitet (NOC) ranije je saopštio da su treneri odlučili da je vrate kući zbog njenog psihološkog stanja, a trebalo je da učestvuje u trkama na 100 i 200 metara, preneo je TAS.\nDve beloruske takmičarke suspendovane su iz štafete 4X400 metara zbog nedovoljnog broja uzorka na dopingu, pa su treneri odlučili da uključe Cimanovsku, koja je kritikovala tu odluku na društvenim mrežama.\nPre toga je beloruski opozicioni Sportski fond za solidarnost naveo da je Cimanovska navodno primorana da napusti Tokio zbog kritika na račun trenera.\nU prvom trenutku su se pojavile informacije je trenutno na letu za Istanbul, a za Euroradio je izjavila da želi da zatraži azil u Evropi.\nUprkos ranijim izveštajima da je Cimanovska na letu za Istanbul, iz avio-kompanije "Turkiš erlajns" su za TAS rekli da se nijedan putnik pod njenim imenom nije ukrcao na let.\n"Bila bi čast da EU odobri politički azil Cimanovskoj"\nBila bi nam čast ako bi Evropa odobrila politički azil beloruskoj atletičarki Kristini Cimanovskoj, izjavio je danas francuski ministar za evropska pitanja Kleman Bon.\nCimanovska (24), koja je odbila da se ukrca na let za Belorusiju i izjavila da je njen tim protiv njene volje odveo na aerodrom, nalazi se "na sigurnom", u Tokiju, saopštio je danas Medjunarodni olimpijski komitet (MOK).\nOna je provela je noć u aerodromskom hotelu, nakon što je sinoć zatražila zaštitu od japanske policije na aerodromu Haneda, rekao je portparol MOK Mark Adams na konferenciji za novinare.\nBelarus' Krystsina Tsimanouskaya safe in Tokyo after asking IOC for help\n- Glavni trener mi je prišao i rekao da je "odozgo" dobio nalog da me sklone. U pet (popodne) su došli u moju sobu, rekli mi da se spakujem i odveli su me na aerodrom - napisala je Cimanovska u poruci.\nPre toga je beloruski opozicioni Sportski fond za solidarnost naveo da je Cimanovska navodno primorana da napusti Tokio zbog kritika koje je iznela na račun trenera.


Nakon što je kompanija Xiaomi predstavila svoj flagship smartphone Mi 5 na Mobile World Congressu u Barseloni, njen rival OnePlus priprema svoj smartphone. Radi se o smartphoneu OnePlus 3, koji će biti predstavljen za nekoliko meseci, ali ne 7. aprila… »\nKonačna presuda o Trackmania Turbo video igri\nIgra koja se neće dopasti svima! Nadeo se dugo tražio sa Trackmania naslovima, izdavao uspehe ali i sejao promašaje, kao da su godinama pokušavali da pronađu svoje mesto “pod suncem”. Konačno su od toga odustali, što je više nego pohvalno i… »\nPatentirao uređaj koji sprečava krađu beba\nBEOGRAD - Višedecenijske sumnje da se u porodilištima mogu zameniti ili čak iz njih nestati bebe, konačno bi mogle biti otklonjene. Uređaj za biometrijsku identifikaciju roditeljstva-materinstva patentirao je naš mladi naučnik Komnen Lalović, koji… »


Humanitarni turnir u basketu za NURDOR\nPočetak/Društvo/Humanitarni turnir u basketu za NURDOR\nDo kraja septembra biće završen deo radova na izgradnji hemato-onkološkog odeljenja na Klinici za dečije interne bolesti u Nišu. Za drugu fazu radova, neophodno je 50 miliona dinara, od kojih je prikupljeno 25 miliona, kažu u NURDORU, udruženju roditelja dece obelele od raka. Sledeće humanitarne akcije za prikupljanje sredstava za izgradnju novog dečjeg hemato-onkološkog odeljenja sprovodiće se na predstojećim Filmskim susretima, kao i na humanitarnom turniru u basketu “3×3” koji će biti održan 28. avgusta na igralištu ispred Gradske opštine Pantelej.\nPosle Nišvila, Nacionalno udruženje roditelja dece obolele od raka nastavlja sa organizovanjem humanitarnih akcija za izgradnju dečjeg hemato-onkološkog odeljenja u sklopu niškog Kliničkog centra.\n“NURDOR će i tokom trajanja 51. Filmskih susreta, na štandu u Tvrđavi, promovisati projekat izgradnje i opremanja novog dečjeg hemato-onkološkog odeljenja Klinike za dečje interne bolesti. Nišlije će imati priliku da daju svoj lični doprinos u vidu novčane donacije na samom štandu, ili slanjem SMS na broj 1150, cena je 100 dinara i važi za sve mreže”, kaže Marija Tomić, koordinator kancelarije NURDOR-a u Nišu.\nKao i tokom Nišvila i na Filmskim susretima zainteresovani posetioci će moći da dobiju sve informacije o samom udruženju i da, za svoju donaciju, izaberu neki simbolični poklon, majicu, kačket, liciderski magnetic, knjigu, privezak.\n“Svakog dana u Srbiji jedno dete oboli, a svake nedelje jedno dete umre od raka. Međutim, ohrabruje činjenica da je rak kod dece izlečiv u preko 80% slučajeva, ako se dijagnostikuje na vreme i pravovremeno leči. Zbog toga je važna izgradnja novog dečjeg hemato-onkološkog odeljenja, koje će svojim proširenim kapacitetima i higijensko-medicinskim standardima pružiti najsavremenije uslove za lečenje malih onkoloških bolesnika iz Južnog regiona,“, ističe Marija Tomić iz NURDOR-a.\nU toku su radovi na prvoj fazi izgradnje hemato-onkološkog odeljenja u niškom Kliničkom centru i koji bi trebalo da budu završeni do kraja septembra. Za drugu fazu radova neophodno je 50 miliona dinara od kojih je prikupljeno 25 miliona. Otvaranje novog Odeljenja planirano je za kraj 2017. godine i omogućiće kvalitetnije lečenje najmlađih pacijenata obolelih od raka.\nPotreba za ovakvim odeljenjem je utoliko veća jer se poslednjih godina beleži porast malignih bolesti kod najmlađih, o čemu svedoče i najnoviji statistički podaci. Iz tog razloga, humanitarnoj akciji NURDOR-a se priključuju i predstavnici Gradske opštine Pantelej, Regionalnalnog košarkaškog saveza istočne Srbije i KK Naisusa, kao i aktivisti Kancelarije za mlade Grada Niša.\nZahvaljujući njima, u nedelju 28. avgusta sa početkom od 17h organizovaće se humanitarni turnir u basketu „3×3“ na igralištu ispred Gradske opštine Pantelej. Turnir će se odigrati pod sloganom Nacionalnog udruženja roditelja dece obolele od raka „Ja se borim“, a sredstva će se prikupljati do subote, 27. avgusta kada će košarkaši da se okupe u dvorištu Engleskom doma u Nišu.\nOni koji žele da učestvuju na turniru kotizaciju uplaćuju direktno na žiro račun Udruženja NURDOR i prijavljuju se GO Pantelej ili Kancelariji za mlade grada Niša.\nGradska opština Pantelej Hematoonkološko odeljenje humanitarna akcija KC Niš NURDOR turnir u basketu udruženje roditelja dece obolele od raka\nOdržana tradicionalna Dobrotvorna pitijada opštine Pantelej


Pavlović (Sindikat PTT): Ne odustajemo od protesta | Novinska agencija Beta\nDjordjević: Danas počinje isplata pomoći od 5.000 dinara za 1,75 miliona penzionera\nFabrici: Srbija može da udje u EU 2025. ako sprovede reforme\nBurilović: Agrokor nesmetano nastavlja da posluje od 15. jula\nSvilanović: Direktan rezultat digitalizacije u poslednjih 10 godina je rast BDP od 1,8 odsto\nDjordjević: Nastavljamo borbu protiv sive ekonomije (VIDEO)\nOtvoren Medjunarodni sajam gradjevinarstva na Beogradskom sajmu\nEKONOMIJA | 10.11.2017 20:35 > 10.11 20:41\nPavlović (Sindikat PTT): Ne odustajemo od protesta\nPredsednik Sindikata Pošta Srbije (PTT) Aleksandar Palović izjavio je večeras da je razgovor sa predsednicom vlade Anom Brnabić bio konstruktivan, ali da ne odustaju od najavljenog protesta.\nSastanak sa premijerkom održan je u popodnevnim satima, a njemu je prisustvovala i vršilac dužnosti direktora tog preduzeća Mira Petrović.\n"Razgovor je bio konstruktivan, upoznali smo premijerku sa pojedinostima koje ona nije znala, uvažili smo njene argumente, ali i ona naše. Ipak od štrajka ne odustajemo", rekao je Pavlović za agenciju Beta.\nOn je kazao da je sa predsednicom vlade postignut dogovor o isplati iz dobiti preduzeća, koju su do sada radnici dobijali kao 13. platu.\n"Saglasili smo se da je nedopustivo da sa ovako niskim zaradama udjemo u 2018. godinu i da moramo da sačekamo zakon o zaposlenima u javnoj upravi. Ipak, premijerka je svojim ljudima naložila da urade finansijsku analizu poslovanja preduzeća kako bi se utvrdilo da li postoje rezerve za unutrašnju preraspodelu sredstava", rekao je Pavlović.\nProtest zaposlenih u PTT biće organizovan u podne u nedelju, 12. novembra pod parolom "Vratite nam oteto", jer su nezadovoljni zaradama i odnosom nadležnih prema radnicima.\nRanije danas Pavlović je kazao da je PTT prošle godine ostvarila neto dobit od 3,05 milijardi dinara, a da zaposleni u tom predzeću imaju najniže plate u javnom sektoru oko 42.000 dinara, dok oko 11.000 radnika sa srednjom stručnom spremom nakon umanjenja od novembra 2014. imaju oko 35.000 dinara.\nObjasnio je da iako su javna preduzeća, čiji je osnovač država, dužna da pola dobiti stave na raspolaganje osnivaču, odlukom rukovodstva prošle godine je Pošta Srbije stavila na raspolaganje državi 70 odsto dobiti.\n"Zbog toga smatramo da ostatak dobiti treba da podele zaposleni", rekao je Pavlović.\nKrkobabić obišao novoformiranu zadrugu Profortun u mestu Kisač\nBez normalizacije odnosa Beograda i Prištine nema ekonomskog rasta i ...\nSutra izlačenje nagrada u igri Uzmi račun i pobedi\nLjajić: Ima prostora za dolazak novih trgovinskih lanaca u Srbiju ...\nPotpredsednik Fiskalnog saveta Srbije: Reforma zarada samo na papiru, a i ostalo kasni


DIONE Radionica o rešenjima za pametnu poljoprivredu\nDatum i vreme: 25. novembra u 10:00\nDIONE projektni tim (finansiran od strane Evropske komisije pod okriljem H2020 programa za istraživanje i inovacije pod ugovorom o grantu broj 870378), poziva vas da učestvujete na radionici – Pametni monitoring poljoprivrede u okviru Zajedničke poljoprivredne politike Evropske unije (SMART agricultural monitoring within the CAP umbrella and beyond).\nRadionica ima za cilj da prikaže i promoviše DIONE set alata – spremnog za tržište i jedinstvenu fuziju inovativnih tehnologija u cilju poboljšanja monitoringa poljoprivrede. Štaviše, radionica nastoji da podstakne saradnju i razmenu ideja i iskustava između budućih korisnika alata, tehničkih lica, agro eksperata i naučnika, kao i da otvori diskusiju u vezi sa operativnim, poslovnim i tehničkim aspektima monitoringa poljoprivrede.\nDogađaj predviđa okupljanje svih gore navedenih aktera iz Evropske Unije i zemalja kandidata, koji su analizirali trenutno stanje praćenja poljoprivrede u svojim zemljama, sagledavajući sektor modernizovane CAP regulative u eri inovativnih tehnologija i rešenja. Više informacija nalazi se na zvaničnom sajtu, a za sve one koji budu planirali da prisustvuju radionici, učešće je besplatno.


Vučić: Nisam ubica i lopov, mnogo sam pomagao Ivanoviću | SEEbiz.eu\nObjavljeno: 23.01.2018 / 09:05\nBEOGRAD - Predsednik Srbije i SNS Aleksandar Vučić naveo je da je ubistvo lidera Građanske inicijative "Srbija, demokratija, pravda" Olivera Ivanovića pucanj u Srbiju.\nOdgovor na pitanje koga je najviše pogodilo ubistvo Olivera Ivanovića, izuzimajući njegovu porodicu, i u koga je pucano pucnjem u Ivanovića upućuje na motive i moguće nalogodavce tog ubistva, ocenio je Vučić.\n"Hajde da vidimo motive. Ne računajući Ivanovića i njegovu porodicu, to je direktan pucanj u Srbiju, samo dva dana pre toga ja saopštavam da nemamo nijedno etnički motivisano ubistvo na Kosovu i Metohiji", rekao je Vučić za Hepi tv.\n"Njihov cilj, onih koji su stvarali takozavno Kosovo, nesumnjivo jeste da uđu na sever po svaku cenu i na svaki način, jer time prestaje svaki razlog za bilo kakve razgovore o bilo čemu", rekao je Vučić u emisiji Ćirilica na Hepi televiziji.\n"Mislim da nema nijednog drugog političkog lidera, a ne šefa države ili vlade koji se viđao više sa članovima njegove porodice", naglasio je on.\n"Odakle vam kako takve ludosti", upitao je dalje dodajući da postoje ljudi koji žele da se dočepaju para i stare vlasti u različitim sferama života i društva, a koji ne prezaju ni od čega.\nNa priče o "crtanju meta" Vučić je upitao "a kakve ste vi iz DS spotove emitovali o Tomislavu Nikoliću i svima nama, to značu da su mu stabili metu pet hiljada puta".\nVezano za priče da iza ubistva Ivanovića stoji Milan Rodijičić Vučić je kazao da će, ako je on ubica, ili bilo ko drugi biti uhapšen, ali da se za to moraju pronaći dokazi.\n"Nisam spreman da donosim zaključke o počinjenju najtežih krivičnih dela na osnovu natpisa novina i nečijih želja. Suviše je to ozbiljna kvalifikacija da bi neko smeo da se time igra", kritikovao je on.\nDržava će, rekao je, naći način da se sa tim nosi, da reaguje na nivou centralne Srbije po prijavama koje dođu sa severa Kosova, naravno, ističe, ako nađe zakonita rešenja da se sa takvim stvarima nosi.\nMoramo da se obračunamo sa našim kriminalom i korupcijom - pronaći ćemo mehanizme - neće biti uvek i sasvim dovoljni ali će neki mehanizmi postojati.\nVučić je rekao da ne želi da veruje da su SAD znale da će Oliver Ivanović biti ubijen, te da i dalje smatra da je upozorenje Stejt departmenta na terorizam i nemire na severu Kosova i Metohije, izdato par dana pre tog ubistva, bilo rutinsko saopštenje.\n"Ne želim da verujem da su ovo znali, neću da živim u teoriji zavere", rekao je Vučić gostujući na Hepi televiziji.\nA na opasku voditelja da opozicija tvrdi da je srpska vlast Ivanoviću "crtala metu", Vučić je rekao da ne može da razume da su neki, u svoj svojoj mržnji, spremni na najbrutalnije laži.\n"To je najstrašnije crtanje mete na osnovu laži, meni i mojoj porodici", ocenio je Vučić, ali je naglasio da je od toga mnogo strašnije to što su spremni za "razaranje sopstvene države".\nTagovi: Aleksandar Vučić, Oliver Ivanović, Kosovo


You are Here: Naslovna / Vijesti / Vijesti iz Crne Gore\nPad prihoda u sektoru turizma od 96% Podatak o padu turističke posjete u toku jula pokazuje da će prihodi od sezone biti neuporedivo manji u odnosu na…\nIako znatno manja od država regije, Crna Gora je prošle godine privukla neto investicije od više od 350 miliona eura. Šesti festival investicija i nekretnina u Crnoj Gori…\nPokušaji države da uredi tržište radne snage i prekine pretvaranje Crne Gore u “socijalnu ustanovu za strance” nailazi na oštre reakcije turističkih poslenika. Oni tvrde da u Crnoj Gori nema kvalitetne radne snage…\nSadašnji pokazatelji govore da će ova turistička sezona biti bolja od prošlogodišnje i rekordne 2013. godine. Ovog vikenda u Crnoj Gori je, prema podacima lokalnih turističkih organizacija, boravilo blizu 85.000…\nMarina Porto Montenegro nominovana je prošle sedmice za prestižno priznanje u kategoriji najbolja međunarodna marina, koje dodjeljuje Marina Industries Association (MIA) iz Australije. Nagrada se dodjeljuje za period…


Budžet predviđa više novca za stranke u 2018. - Ekonomija - Dnevni list Danas\nPočetna » Ekonomija » Budžet predviđa više novca za stranke u 2018.\nPredlogom budžeta uvećana su sredstva za rad političkih partija. Za sledeću godinu istrankama iz budžeta sleduje 75 miliona više.\n1Piše: Danas Online 13. decembra 2017. 10.49\nNovac se raspoređuje na osnovu ostvarenih izbornih rezultata. Predlog budžeta za 2018. predviđa da se na stranačke račune mesečno slije oko 86,5 miliona dinara, prenosi RTS.\nKako navodi, budžet za narednu godinu projektuje veće penzije, plate, veće prihode i u skladu sa tima i veća socijalna davanja i srazmerno tome projektuje veća izdvajanja za političke partije, tako povećanje obrazlažu u Skupštinskom odboru za budžet.\n„Mislim da je potpuno normalno da to bude dato kroz određena davanja i kontrolisano od strane budžeta Republike Srbije. Mi smo ranije imali priliku u istoriji da vidimo da su mnoge političke stranke bile finansirane iz ko zna kakvih izvora, potpuno nekontrolisano od strane određenih tajkuna, a iz budžeta dobijali minimalna sredstva“, ističe Aleksandra Tomić iz Odbora za finansije, republički budžet i kontrolu trošenja javnih sredstava.\nNajviše novca iz repubuličke kase najbrojnijoj stranci. Dobijali su oko 32 miliona dinara mesečno, a sledeće godine za oko osam odsto iše. Slede socijalisti, kojima je dosad pripadalo oko osam miliona dinara.\n„Za nas je, kada je reč o finansiranju poličkih stranaka, veoma važno da bude javno, transparentno i da svaki dinar koji se izdvaja iz budžeta za političke stranke. Građani Srbije imaju pravo da znaju“, navodi Đorđe Milićević iz SPS-a, prenosi RTS.\nPotom slede radikali, dosta je bilo i demokrate. DSS i Dveri bili su na zajedničkoj listi i dele oko pet miliona dinara.\n„Trudićemo se da ga iskoristimo na najbolji način, tako da i članstvo naše stranke ali građani mogu da dobiju nešto kvalitenije za taj iznos. Nisam sigurna da je to bilo neophodno u ovom trenutku“, smatra Marija Janjušević iz pokreta Dveri.\nSredstva se raspoređuju na osnovu rezultata na izborima i broja osvojenih poslaničkih mesta na izborima. Parlamentarnim strankama za finansiranje redovnog rada namenjeno je više od jedne milijarde dinara.\n02. septembra 2018. u 17.36\nPod hitno obustaviti finansiranje stranaka kojih ima 118?????!!!,zamislite, sve dok vecina njih radi protiv svoje drzave, a time i osiromasenog naroda od koga je uzeto da bi se njima dalo. Zasto ne bi imali npr.dve tri stranke kao i sav ostali normalan svet. Danas u Srbiji svaka šuša može registrovati političku stranku.Dokle mislite bre!!!!!! Ovom narodu je preko glave.